
UNDE  NE  SUNT  MECE NAŢII? 

De  Diacon  GRIGORIE  T.  MARCU 
Profesor  la  Academia  teologică  „Andrciană* 

Se  ştie  bine  cu  câte  neajunsuri  a  avut  de  luptat  Bi¬ 
serica  noastră  şi  instituţiile  ei  în  cele  trecute  vremi.  Şi  se 
mai  ştie  şi  aceea  că  dacă  a  isbutit  să-şi  creieze  o  istorie 
demnă  de  torţa  de  lumină  pe  care  o  purta  dealungul  şi 
dealatul  sufletului  românesc  de  pretutindenea,  aceasta  are 
s’o  mulţumească  nu  numai  infinitei  purtări  de  grijă  a  Celui 
de  sus  şi  personalităţilor  excepţionale  cari  au  ajuns  la 
cârma  ei,  ci  şi  sprijinului  pe  care  l  a  găsit  în  mijlocul  turmei 
sale.  Acest  sprijin  i-a  fost  oferit  totdeauna  generos  şi  spontan. 
Cler  şi  popor  deopotrivă,  într’o  pilduitoare  înfrăţire,  se  în¬ 
treceau  în  săvârşirea  netrecătoarelor  faceri  de  bine  cari 
strălucesc  ca  niştre  aştri  pe  cerul  trecutului  nostru  biseri¬ 
cesc.  In  acele  vremuri  de  entuziasm  ortodox  şi  românesc, 
a  jertfi  pentru  Biserică  însemna  a  deschide  un  nou  izvor  de 
binefaceri,  din  unda  curată  a  căruia  atâtea  nevoi  aşteptau 
să  fie  curmate,  atâtea  lipsuri  aşteptau  să  fie  direse  şi  stâm- 
părate. 

Mecenatismul,  îndeosebi  aici  în  Ardeal,  era  ţinut  în 
mare  cinste.  Ajunge  să  ne  gândim  la  Em.  Gojdu,  Al.  Lebu, 
Dr.  I.  Mihu  şi  Ia  toţi  emulii  lor  mari  şi  mărunţi  cari  au 
intrat  glorios  în  istorie,  ca  să  înţelegem  că  instituirea  de 
fundaţii  penlru  Biserică  ajunsese  un  adevărat  obiceiu  naţional. 

Facerea  de  bine-i  veche  ca  lumea.  Creştinismul  a  îno- 
bilat-o,  a  proclamat-o  virtute,  a  prefăcut-o  într’o  adevărată 
cheie  de  aur  care-i  descuie  binefăcătorului  uşa  cea  strâmtă 
spre  împărăţia  cerurilor.  Acolo,  el  capătă  în  schimbul  avu- 

tiei  pe  care  şi-a  agonisit-o  în  lume  şi  a  împărţit-o  săracilor 
pământului,  comoara  pe  care  furii  n’o  mai  sapă  şi  n’o  fură, 
moliile  n’o  mănâncă  şi  rugina  n’o  roade:  mântuirea  sufle¬ 
tului. 

Au  oare  greşiam  noi  toţi  ceice  înclinam  să  credem  că 
s’a  cam  anemiat  gustul  înstăriţilor  zilelor  noasire  pentru 
facerile  de  bine  ?  Fiindcă  suntem  mulţi  aceia  cari  ne  întrebăm 
unde  ni's  mecena  fii?  —  oridecâteori  o  faptă  măreaţă  în¬ 
târzie  să  capete  trup  din  lipsă  de  mijloace. 

Intru  tot  lăudata  faptă  a  vrednicului  nostru  paroh  din 
Budila  (prot.  Braşov),  C.  S.  preotul  Iordan  Curcubătă,  vine 
la  timpul  oportun  ca  să  ne  asigure  că  sămânţa  facerilor 
de  bine  n’a  pierit  din  mijlocul  nostru.  C.  Sa,  preot  harnic 
şi  merituos,  se  muncea  de  mult  cu  gândul  să  întemeieze  o 
fundaţie  pe  seama  uneia  din  instituţiile  Bisericii  noastre.  Sfatul 
luminat  al  I.  P.  Sf.  Mitropolit  Nicolae  şi  o  discuţie  cu 
nepotul  C.  Sale,  P.  C.  Prot.  Dr.  D.  Stăniloae,  rectorul 
Academiei  teologice  „Andreiene”,  i-au  grăbit  şi  facilitat 
hotărârea  asupra  destinaţiei  fondului.  Zilele  trecute,  consi¬ 
liul  profesoral  al  Academiei  teologice  „Andreiane"  a  avut 
bucuria  rară  să  primească  actul  fundaţional  prin  care  preotul 
I.  Curcubătă  şi  soţia  Aurelia  întemeiază  un  fond  de  100,000 
Lei,  ce  le  va  purta  numele,  pentru  înzestrarea  bibliotecii 
profesorale  a  înaltei  şcoale  de  teologie  ortodoxă  dela  Sibiu. 

E  aproape  de  prisos  să  mai  insistăm  asupra  utilităţii 
acestei  danii,  căreia  i  s’a  dat  o  destinaţie  atât  de  noro¬ 
coasă.  Profesorii  Academiei  teologice  „Andreiane"  o  cunosc 
şi  o  apreciază  la  justa  ei  valoare.  Iar  ceice  urmăresc  cu 
interes  şi  simpatie  strădaniile  lor  dăscăleşti  şi  cărturăreşti, 
presupun  desigur  că  ei  vor  culege,  cu  râvnă  şi  avânt,  toate 
foloasele  posibile,  din  cărţile  de  ştiinţă  teologică  pe  cari 
fundaţia  Preot  Iordan  Curcubătă  şi  soţia  Aurelia  o  să  li  le 
pună  Ia  dispoziţie  alături  de  cele  pe  cari  generosul  şi  în¬ 
ţelegătorul  sprijin  al  I.  P.  Sf.  Mitropolit  Nicolae  le  achizi¬ 
ţionează  mereu  pe  seama  bibliotecii  numite. 

Fapta  părintelui  I.  Curcubătă  nu  are  nevoe  de  comen¬ 
tarii.  Ea  vorbeşte  dela  sine.  Şi  se  cere  urmată! 

I.  EDWARD  VAUX  M.  A. 


PREOŢII  IN  BISERICA  ANGLICANĂ 

CARACTERUL  ŞI  FUNCŢIUNILE  LOR* 

Prelucrare  de  Prol.  I.  B. 


Mă  tem,  că  lumea  are  pe  continent  o  ideie  foarte 
greşită  despre  doctrina  bisericii  anglicane;  or,  printre  pie- 
decile,  care  stau  în  calea  unirii  creştinilor  şi  a  bisericilor, 
una  din  cele  mai  mari  este  aceia,  care  rezultă  din  răstăl¬ 
măciri.  Aceste  reflexii  mi  le-a  sugerat  o  frază,  care  o  gă¬ 
sesc  într’un  articol  publicat  de  jurnalul  Dv.  Ideia  care  reiese 
din  cuvintele  dlui  Reville  ar  putea,  mă  tem,  să  aducă  în 
rătăcire  pe  cititorii  voştri.  Corespondentul  vostru,  criticând 
calificarea  luată  de  autorul  unui  articol  inserat  într’unul  din 
numerii  voştri  premergători,  se  exprimă  astfel:  „Eu  sunt, 
zice  el,  un  preot  din  biserica  catolică".  Cuvintele  acestea 
sunt  traducerea  literară  a  „I  am  a  priest  of  the  catholic 
church“ ;  dar  li  se  dau,  la  vecinii  noştri,  un  alt  înţeles 
decât  Ia  noi. 

„In  Franţa,  ele  însemnă :  „Eu  sunt  un  om  hirotonit  de 
către  episcopul  meu  pentru  a  săvârşi  sfânta  jertfă  şi  a 
deslega  păcatele  după  mărturisire  şi  pocăinţă;"  în  Anglia: 
„Eu  sunt  un  ministru  însărcinat  să  predic  cuvântul  lui 
Dumnezeu,  să  botez  pruncii,  să  dau  binecuvântare  soţilor 
şi  să  împart  pâinea  şi  vinul  împărtăşirii". 

Nu  scriu  din  spirit  de  discuţie,  ci  exclusiv  sub  impresia 
dorinţii,  ce  aş  avea,  să  împiedic,  dacă  e  cu  putinţă,  să  nu 
se  dea  o  ideie  greşită  despre  biserica  al  cărei  preot  sunt. 
îngăduiţi- mi  prin  urmare  să  asigur  pe  cetitorii  voştri,  că 
dacă  cuvântul  preot  însamnă  pentru  cititorul  francez:  „Un 
om  hirotonit  de  episcopul  său  pentru  a  săvârşi  sfânta  jertfă 
şi  a  deslega  pe  păcătoşi  după  mărturisire  şi  pocăinţă", 

1  Scrisoare  căfre  „Uniunea  Creştină*.  Autorul  e  preot  al  bisericii  catolice 
de  rit  anglican. 

biserica  anglicană  vrea  să  exprime  aceiaşi  ideie  prin  cu¬ 
vântul  preot  (priest);  dovada  despre  aceasta  o  găsesc  în 
cărţile  pe  care  le  pune  ea  în  mânile  credincioşilor  ei.  In 
ele  se  zice  că  daforinţa  unui  preot  este  „să  predice  cu¬ 
vântul  lui  Dumnezeu,  să  boteze  pruncii,  să  dea  binecuvân¬ 
tare  sofilor  şi  să  împartă  pânea  şi  vinul  împărtăşirii" ;  nimeni 
nu  se  îndoieşte  despre  aceasta.  Dar  nu  poate  nimeni  afirma, 
de  nu  cumva  în  scopul  de  a  răspândi  o  părere  falşă,  că 
acesle  funcţiuni,  cari  sunt,  după  biserica  anglicană,  cele 
ale  diaconului,  ar  fi  singurele  care  rezultă  din  caracterul 
preotului. 

După  legile  bisericii  anglicane,  preotul  e  dator  să 
îndeplinească  anumite  funcţiuni  determinate,  şi  el  nu  poaie 
să  le  îndeplinească  decât  în  virtutea  admiterii  Iui  Ia  preoţie. 

Aceste  funcţiuni  sunt  următoarele: 

1.  A  deslega  pe  penitent  în  urma  mărturisirii  păca¬ 
telor  sale; 

2.  A  celebra  sfânta  taină  a  Bisericii. 

Funcţiunile  diaconului  în  Biserica  anglicană  sunt  clar 
definite,  în  rânduiala  hirotonirii  diaconilor,  prin  aceste 
cuvinte : 

„Se  ţine  de  slujba  diaconului,  în  Biserica  la  care  va 
fi  ataşat,  să  servească  şi  să  asiste  pe  preot  în  serviciul 
dumnezeesc,  mai  ales  când  el  celebrează  sfânta  Euharistie, 
şi  să-l  ajute  în  distribuirea  sfintei  împărtăşiri,  şi  să  citească 
sfânta  Scripiură  şi  omiliile  în  biserică,  şi  să  instrueze  tine¬ 
rimea  în  catehism,  să  boteze  şi  să  predice  în  absenţa  preo¬ 
tului,  dacă  el  e  autorizat  pentru  aceasta  de  episcop". 

Dupăce  a  petrecut  un  anumit  răstimp  în  această  slujbă 
inferioară,  diaconul,  cu  aprobarea  episcopului,  poate  fi 
admis  de  acesta  la  preoţie. 

In  rânduiala  hirotonirii  preoţilor,  episcopul,  transmiţând 
prin  punerea  mânilor,  candidaţilor  la  preoţie,  darul  miste¬ 
rios  pentru  împlinirea  funcţiunilor  lor  particulare,  rosteşte 
aceste  cuvinte: 

„Primiţi  Duhul  Sfânt  pentru  slujba  şi  vrednicia  de  preot 
în  Biserica  Iui  Dumnezeu,  acum  încredinţată  vouă  prin  pu¬ 
nerea  mânilor  noastre.  Păcatele  iertate  vor  fi,  cărora  le  veţi 
ierta,  şi  ţinute  vor  fi,  cărora  le  veţi  ţinea,  şi  fiţi  credincioşi 

împărţitori  ai  cuvântului  lui  Dumnezeu  şi  ai  fainelor  Lui  în 
numele  Tatălui  şi  al  Fiului  şi  al  sfântului  Duh". 

Am  văzut,  că  Biserica  anglicană,  în  intenţia  de  a  îm¬ 
piedica  ca  micii  prunci  să  moară  fără  botez,  permite  ex¬ 
pres  diaconului,  în  absenţa  preotului,  să  săvârşească  această 
orânduială.  In  felul  acesta,  funcţiunile  care  aparţin  special 
preotului  sunt: 

1.  Să  deslege  pe  penitent  în  numele  lui  Hristos,  dupăce 
şi-a  mărturisit  păcatele; 

2.  Să  sfinţească  elementele  în  sfânta  Euharistie  şi  să 
le  ofere  Iui  Dumnezeu. 

In  serviciul  vizitării  bolnavilor,  rubrica  cuprinde  cele 
ce  urmează: 

„In  caz  că  conştiinţa  bolnavului  îi  reproşează  ceva  de 
mare  însemnătate,  el  va  fi  îndemnat  să  facă  o  mărturisire 
amănunţită  a  păcatelor  sale,  în  urma  cărei  mărturisiri  preotul 
îi  va  face  deslegarea  în  forma  aceasta,  dacă  i-o  cere  cu 
umilinţă  şi  în  mod  stăruitor: 

„Domnul  nostru  Isus  Hristos,  care  a  lăsat  Bisericii  Sale 
puterea  de  a  deslega  de  toate  păcatele  pe  aceia,  cari  se 
căiesc  şi  cari  cred  în  El  cu  adevărat,  să-ţi  ierte  ţie  toate 
greşalele  tale  prin  îndurarea  Sa  cea  mare,  şi  eu,  cu  puterea, 
ce  este  dată  mie,  te  desleg  de  toate  păcatele  tale  în  numele 
Tatălui,  şi  al  Fiului,  şi  al  sfântului  Duh.  Amin". 

Această  formă,  dupăcum  vedem,  corespunde  cu  exac¬ 
titate  cuvintelor  prin  care  s’a  dat  preotului,  prin  hirotonire, 
puterea  de  a  deslega  greşalele. 

Mai  mult,  în  slujba  împărtăşirii,  ministrul  e  invitat  să 
zică:  „Dacă  este  cineva  între  voi,  care  nu  poate  să-şi  li¬ 
niştească  sufletul  şi  care  are  încă  lipsă  de  mângâiere  şi 
de  sfat,  să  se  adreseze  mie  sau  către  alt  oarecare  ministru 
al  cuvântului  Iui  Dumnezeu,  care  are  prudenţa  şi  lumina 
necesară,  pentruca,  descoperindu-i  boala,  el  să  primească 
prin  slujba  cuvânlului  lui  Dumnezeu,  folosul  deslegării  de 
greşalele  sale,  împreună  cu  sfaturile  duhovniceşti,  care  pot 
să-i  aline  conştiinţa  şi  să-l  scape  de  tot  felul  de  îndoială 
şi  scrupul". 

Slujba  cuvântului  lui  Dumnezeu  vrea  să  zică  „desle- 
garea ,  ca  şi  în  locul,  citat  mai  sus,  despre  ritul  ordinaţiunii. 

Cuvântul  ministru  vrea  să  zică  preot,  şi  el  e  distinct  de 
diacon;  aceasta  rezultă  cu  claritate  din  faptul  că  diaconii 
n’au  primit  misiunea  şi  puterea  de  a  îndeplini  slujba  la 
care  este  chemat  ministrul. 

In  al  doilea  Ioc,  preotul  are  singur  puterea  de  a  sfinţi 
elementele  sfintei  Euharistii,  şi  ale  oferi,  astfel  sfinţite,  lui 
Dumnezeu. 

Validitatea  sfintei  Euharistii  depinde  de  consacrarea 
legală  a  elementelor,  şi  această  consacrare  nu  poate  fi 
făcută  decât  de  un  preot.  Aceasta  este  învăţătura  Bisericii 
catolice,  începând  din  timpurile  apostolice  până  în  zilele 
noastre:  „Paharul  binecuvântării  care  binecuoântâm,  au 
nu  este  împărtăşirea  sângelui  lui  Hristos?  Pânea  care 
frângem,  au  nu  este  împărtăşirea  trupului  lui  Hristos?"  (I 
Cor.  X,  16). 

Şi  aceasta  este  învăţătura,  pe  care  o  ţine  astăzi  ramura 
engleză  a  Bisericii  catolice.  Se  poate  consulta,  cu  privire 
la  forma  consacrării  elementelor.  Cartea  de  rugăciuni.  Cu¬ 
vintele  întrebuinţate  de  preot  sunt  exact  aceleaşi  pe  cari 
le-a  întrebuinţat  însuşi  Domnul  Isus  Hristos  şi  efectul  trebuie 
să  fie  acelaş  cu  cel  făcut  asupra  elementelor  de  Mântui¬ 
torul  când  aşezase  taina.  Elementele  nu  mai  sunt  ceeace 
fuseseră  mai  înainie  ci,  prin  actul  consacrării,  trupul  şi 
sângele  lui  Hristos  se  află  în  realitate  prezente  pe  sf.  masă, 
în  altar,  sub  chipul  pâinii  şi  al  vinului. 

E  evident  că  actul  consacrării,  adică  rostirea  cuvintelor 
Domnului  nostru  prin  preot,  este  cel  care  produce  această 
schimbare ;  astfel  este,  numai  ce  e  drept,  rubrica  care 
urmează  împărtăşirea : 

„Dacă  pâinea  şi  vinul  consacrate  se  isprăvesc  înainte 
de  ce  se  cuminecă  toţi,  preotul  trebuie  să  sfinţească  mai 
departe  în  modul  prescris  mai  sus,  începând  cu  aceste 
cuvinte :  Hristos,  Mântuitorul  nostru,  în  noaptea  ele.,  pentru 
a  binecuvânta  pânea ;  şi  prin  acestea :  Aşişderea  după  cină 
etc.,  pentru  a  binecuvânta  paharul. 

Elementele  sfinţite  în  chipul  acesta,  se  distribuiesc  celor 
ce  se  împărtăşesc,  cu  aceste  cuvinte :  „Trupul  Domnului 
Nostru  Isus  Hristos  etc. . . ;  sângele  Domnului  Nostru  Isus 
Hristos,  etc.“.  Ele  nu  mai  sunt  pânea  şi  vinul,  cum  ar  da 
să  se  înţeleagă  cuvintele  corespondentului  vostru,  ci,  după 

cum  declară  acest  lucru  catehismul :  „Trupul  şi  sângele  lui 
Isus  Hristos,  care  sunt  într'adeoăr  luate  şi  primite  de  către 
credincioşi  în  sfânta  Cină sau,  dupăcum  se  zice  (în  arti¬ 
colul  XXVIII):  „Trupul  lui  Hristos  e  dat,  luat  şi  mâncat". 

Sfânta  Scriptură  ne  învaţă,  că,  prin  elementele  sfinţite 
în  chipul  acesta,  noi  suntem  datori  să  vestim  moartea  Dom¬ 
nului  nostru  până  la  venirea  Lui  (l  Cor.  XI,  26).  De  aici 
vine  doctrina  jertfei  euharistice.  Ea  urmează  în  mod  natural 
pe  cea  despre  prezenta  reală.  Hristos  se  oferă  pe  sine 
însuşi  Tatălui  pentru  noi,  când  a  aşezat  taina  aceasta : 
„Acesta  este  trupul  meu  care  se  frânge  pentru  voi"  (I  Cor. 
XI,  24).  Şi  deoarece  EI  a  recomandat  să  facem,  cum  a  făcut 
EI,  aceeaşi  jertfă  către  Dumnezeu  trebuie  să  se  înoiască 
neîntrerupt  şi  în  aceiaş  mod. 

Un  caracter  sacerdotal,  care  n’ar  conferi  nici  o  putere, 
şi  o  formă  de  consacrare,  prin  care  nimic  nu  s’ar  sfinţi, 
n’ar  fi  aproape  o  băiae  de  joc? 

Pentru  a  nu  lua  mai  mult  loc,  decât  trebuie,  în  pre¬ 
ţioasele  voastre  coloane,  permiteţi-mi  pentru  a  conclude,  să 
amintesc  cetitorilor  voştri,  că  la  conferinţa  din  Savoie  ţi¬ 
nută  în  1662,  şi  dela  care  încoace  nici-o  schimbare  nu  s’a 
introdus  în  Cartea  de  rugăciuni ,  puritanii  au  rugat  pe 
episcopi  să  şteargă  din  ea  cuvântul  preot;  şi,  fiindcă  cu¬ 
vântul  ministru  este  întrebuinţat  în  câteva  locuri,  să  se  folo¬ 
sească  pretutindeni. 

Episcopii,  băgători  de  seamă  la  cuvintele  lui  Ieronim: 
„Ecclesia  non  est,  quae  non  habet  sacerdotes"  (Hier.  adver. 
Lucif.  C.  8),  şi  Ia  judecata  tradiţiunii  catolice,  refuzară 
consimţământul  lor.  Nu  e  raţional  ca  cuvântul  ministru  să 
fie  singur  întrebuinţat  în  liturghie,  fiindcă  unele  funcţiuni 
ale  liturghiei  pot  fi  îndeplinite  de  diacon ,  şi  fiindcă  altele, 
cum  sunt  deslegarea  şi  consacrarea,  nu  pot  fi  decât  de  către 
un  preot.  E  necesar  ca  cuvântul  preot  să  se  folosească 
în  aceste  două  slujbe,  şi  nu  cuvântul  ministru,  care  înseamnă 
orice  fel  de  slujitor,  de  orice  ordin  ar  fi  el. 

Permiteţi-mi  să  recomand  tuturor  acelora,  cari  ar  dori 
să  cunoască  doctrina  Bisericii  anglicane,  să  studieze  asupra 
acestui  punct  şi  asupra  altora,  Cartea  de  rugăciuni  a  acestei 
Biserici. 


PROBLEMA  SINUCIDERII 


De  Preot  AUREL  RADU 

în  cele  ce  urmează  nu  intenţionez  să  dau  un  studiu 
complect  al  problemei  sinuciderii,  din  cauză  că  un  asemenea 
studiu  necesită  în  prealabil  o  minuţioasă  lucrare  de  stati¬ 
stică,  în  care  să  se  reprezinte  grafic  şi  sincronic  acest  fe¬ 
nomen,  ţinând  seamă  de  gradul  lui  de  intensitate  în  de¬ 
cursul  istoriei  omeneşti  —  după  vârsta,  sex,  naţionalitate 
şi  religie,  tot  atâtea  date  de  o  netăgăduită  importanţă  — 
şi  pe  cari  mărturisesc  că  nu  le  posed.  Totuşi  lipsa  acestui 
ghid  statistic,  nu  anulează  orice  posibilitate  de  a  examina 
fenomenul  cel  mai  grav  dar  şi  cel  mai  simptomatic  pentru 
veacul  al  XX-lea.  In  definitiv,  dincolo  de  orce  etalaj  de  calcul 
statistic,  avem  sensibilitatea  noastră  solicitată  zilnic  să  înre¬ 
gistreze  cele  mai  variate  cazuri  de  sinucideri.  Această  rea¬ 
litate  imediată  este  mai  elocventă  decât  toate  datele  elabo¬ 
rate  în  nu  ştiu  care  savant  institut  statistic.  Sinuciderea  a 
ajuns  în  vremea  noastră  la  o  aşa  de  mare  frecvenţă  încât, 
fără  să  exagerăm  termenii,  putem  vorbi  de  o  epidemie  a  sinu¬ 
ciderilor.  In  faţa  proporţiilor  pe  cari  îe-a  luat  această  gravă 
maladie  morală,  în  vremea  noastră,  conştiinţa  creştină  nu 
poate  să  rămână  impasibilă,  nu  poate  să  nu-şi  pună  anu¬ 
mite  întrebări  şi  mai  ales  nu  poate  să  nu  încerce  anumite 
deslegări  ale  acestui  funest  flagel  social. 

Intr’adevăr,  ceeace  în  antichitate  şi  în  evul  mediu  era  o 
raritate,  un  caz  izolat  şi  care  se  pierdea  în  singularitatea 
lui  —  în  vremea  noastră  a  ajuns  o  metodă,  un  sistem  facil 
de  a  lichida  subit  cu  viaţa.  Câtă  diferenţă  între  gestul  lui 
Socrates  —  care  a  băut  zeamă  de  cucută,  articulând  ultima 
glumă:  „să  dăm  un  cocoş  lui  Esculap“,  aureolat  de  o  anume 
filosofie  şi  susţinut  de  anumite  raţiuni  practice,  sau  acel 
sfârşit  de  epopeie  a  lui  Decebal  „ce-a  înfrânt  popoare 
multe  de  jos  şi  de  pe  cal“  şi  între  sinuciderile  stupide  şi 
inutile  dar  extrem  de  numeroase  din  vremea  noastră.  Ceeace 
e  şi  mai  caracteristic  şi  mai  concludent  pentru  desordinea 

spirituală  în  care  trăeşte  omul  modern,  este  descoperirea 
într’adevăr  senzaţională  ce  s’a  făcui  în  Iugoslavia,  a  unei  secte 
a  sinucigaşilor:  «Liga  Sinucigaşilor".  Astfel  Ia  Sarajevo,  oraş 
de  tragică  amintire,  s’a  găsit  în  buzunarul  unui  student  sin¬ 
ucigaş,  pe  pe  lângă  cartea  de  membru  al  unui  club  al 
sinuciderii  şi  o  hârtie  pe  care  sta  scris :  „cea  mai  mare  crimă 
a  omului  este  de  a  se  fi  născut".  Straşnică  evoluţie  şi  cum¬ 
plit  progres !  S’a  început  în  revoluţia  franceză  cu  „Liga  pentru 
proclamarea  drepturilor  omului  pentru  a  sfârşi  în  veacul  nostru, 
„oribile  dictu",  cu  ligi  cari  să  proclame  dreptul  de  a  se  sinucide 
omul.  In  realitate,  mentalitatea  sinucigaşilor  nu  este  altceva 
decât  ultimele  consecinţe  trase  din  ateismul  şi  materialismul 
proclamat  de  revoluţia  franceză,  cu  care  societatea  modernă 
s’a  alimentat  de  două  secole.  In  fapt,  raţionalismul  vea¬ 
cului  al  XVIII-Iea  a  fixat  premisele,  iar  sinucigaşii  din 
vremea  noastră  nu  fac  altceva  decât  să  tragă  ultimele  con¬ 
secinţe  practice.  Astfel  societatea  modernă  are  încă  unele 
rate  de  achitat  revoluţiei  franceze. 

In  orce  caz,  sinuciderile  sunt  erupţii  morale  cari  ne 
desvălue  tot  pustiul  din  sufletul  omului  modern.  Acestea 
sunt  indicii  sigure  că  „e  ceva  putred"  în  economia  spirituală 
a  societăţii  moderne.  Ne  este  dată  astfel  posibilitatea  să 
verificăm  până  la  saturaţie  adevărul  exprimat  de  marele 
Dostoevski:  cine  nu  mai  crede  în  Dumnezeu  nu  mai 
crede  nici  în  om.  Dar  să  nu  anticipăm  concluziile. 

Pentru  a  exemplifica  şi  mai  mult  poziţia  spirituală  a 
omului  modern  în  faţa  vieţii,  mă  voiu  servi  de  încă  o  fişă 
demonstrativă,  luată  din  lumea  extravaganţelor  americane. 
E  vorba  de  o  legendă  care  circulă  în  lumea  americană  şi 
care  din  punctul  nostru  de  vedere  e  suficient  de  semnificativă. 
Nu  sunt  în  situaţia  de  a  putea  să  certific  autenticitatea  ei. 
Posibil  ca  ea  să  fie  numai  o  glumă,  cu  care  să  jongleze 
spiritul  plin  de  umor  al  americanului.  In  orce  caz,  ea  des¬ 
vălue  o  stare  de  spirit  care  este  comună  la  un  număr  de¬ 
stul  de  mare  de  oameni  din  vremea  noastră.  Iat-o:1 

Intr’una  din  zile,  când  un  poliţai  stătea  de  pază  pe 
uriaşul  pod  de  fier  ce  leagă  New-Yorkul  cu  mahalaua  Brooklyn, 
fiind  încă  foarte  de  dimineaţă,  deci  circulaţia  aproape  in- 

1  Gustav  Adolf  Gcdai :  Ein  Chrlst  erlebt  die  probleme  der  Welt. 

existentă,  din  cealaltă  extremitate  a  podului  îşi  face  apariţia 
un  om  care  după  îmbrăcăminte  părea  a  fi  un  comerciant. 
Ochii  vigilenţi  ai  poliţaiului  l*au  observat  şi  îndată  el  se  şi 
piteşte  după  un  stâlp  —  fără  ca  celălalt  să-l  fi  văzut  — 
şi  stă  acolo  aşteptând  să  vină  trecătorul.  In  sfârşit,  comer¬ 
ciantul  soseşte  în  dreptul  stâlpului  unde  se  găsea  ascuns 
reprezentantul  ordinei  pubice  şi  dupăce  se  opreşte  din 
mers  şi  aruncă  o  privire  circulară,  se  prinde  vârtos  cu 
amândouă  mâinile  de  stâlpul  podului  şi  încearcă  să  exca- 
ladeze  balustrada  pentru  a  se  arunca  în  adâncul  apei.  O 
singură  săritură  a  poliţaiului  a  fost  suficientă  pentruca  să 
pună  mâna  şi  să  împiedice  dela  sinucidere  pe  comercianî. 
Intre  cei  doi  oameni  se  naşte  următorul  dialog  :  —  „Ce-Ji  lip¬ 
seşte  1“  —  întrebă  poliţaiul.  -  -  „Lasă-mă  să  sar  —  strigă 
comerciantul  —  pentru  mine  nu  mai  are  nici  un  sens  viata, 
totul  s’a  sfârşit.  Lasă-mă  1“  —  «Stai  —  zise  poliţaiul  —  şi 
mă  lămureşte  de  ce  ce  vrei  să  sari  de  pe  pod!" 

• — -  „Eu  sun  prăvălier  —  răspunse  acesta  —  şi  cu 
toaie  eforturile  mele,  firma  mea  a  falimentat.  E  o  nebunie 
să  mai  speri  într’o  îndreptare.  Priveşte  numai  la  criza  ce 
s’a  pornit,  la  crahurile  băncilor.  Ia  inflaţia  dolarului  ..... 
De  aceea,  te  rog  aşa  de  mult,  lasă-mă  să  sar.  Lasă-mă 
să  mă  înec"... 

— •  „Nu!  —  zise  poliţaiul  —  dumneata  trebuie  să  ramai 
aici.  Eu  vreau  să  te  ajut.  Gândeşte-te  numai  cât  de  fru¬ 
moasa  e  viafa.  Şi  apoi  trebue  să  speri  că  toate  se  vor 
îndrepta  şi  va  fi  iarăşi  bine.  Numai  curaj  fratele  meu!  Toată 
pledoaria  poliţaiului  fu  zadarnică  căci  interlocutorul  său 
se  forţa  ca  să  scape.  Tocmai  atunci  trecu  un  autobus  şi 
călătorii  avură  un  delicios  şi  matinal  spectacol  de  amuza¬ 
ment.  In  cele  din  urmă,  omul  ordinei  reuşi  să  convingă 
pe  omul  hotărât  să  se  sinucidă  —  să  mai  întârzie  puţin 
timp.  —  „Bine,  răspunse  acesta —  mă  învoesc  şi  îţi  acord 
un  sfert  de  oră,  în  care  timp  însă  eşti  dator  să-mi  dove¬ 
deşti  că  mai  există  vreun  scop  pentru  care  să  trăiesc".  —  „AII 
righf"  —  zise  poliţaiul :  „un  steri  de  oră".  Şi  acesta  începu  să 
vorbească  de  jertfa  sa,  de  trumusejea  vieţii,  şi  cum  toate 
lucrurile  se  vor  sfârşi  cu  bine...  După  aceea,  luă  cuvântul 
negustorul  şi  începu  să  vorbească  de  întreaga  nebunie  a 
vieţii  economice,  precum  şi  de  neputinţa  oricărei  speranţe 

de  mai  bine,  de  a  face  lumea  mai  bună.  Vorbeşte  apoi  de 
toate  nenorocirile  cari  au  căzut  peste  America.  Poliţaiul 
era  acum  foarte  calm  şi  atent.  Acum  vorbea  negustorul  şi 
vorbea  într’una.  Deodată  se  opri  şi  înnodă  astfel  firul  po¬ 
vestirii:  „Sfertul  de  ceas  a  trecut  de  mult,  trăieşte  dumneata 
fericit  şi  fii  cât  mai  norocos Şi  cu  aceste  zise,  se  şi  prinse 
de  stâlpul  podului.  Atunci  poliţaiul  strigă :  „Stai!  Stai!  Ia-mă 
şi  pe  mine".  Intr’o  clipă  amândoi  au  fost  sus  şi  după  ce 
s’au  privit  o  clipă,  s’au  prins  de  mână  şi  au  dispărut  în  apă. 

Netăgăduit  că  această  istorioară  exprimă  un  mare  adevăr. 
Trăim  într’o  vreme  de  adevărată  anarhie  spirituală;  toate 
valorile  morale  au  fost  răsturnate  şi  toate  criteriile  de  viaţă 
au  fost  discutate.  S’a  raţionalizat  totul  şi  prin  aceasta  s’a 
ajuns  să  se  ucidă  însuşi  dorul  de  viaţă.  De  fapt  societatea 
modernă  a  asistat  nu  numai  la  falimentul  băncilor  —  ci 
şi  la  acel  al  raţiunii.  Raţiunea  singură  nu  poate  fi  sfătuitorul 
vieţii.  Dacă  te  laşi  condus  numai  şi  numai  de  logica  raţi¬ 
unii  —  uşor  poţi  ajunge  la  negarea  vieţii.  încrederea  quasi-re- 
ligioasă  in  atotputernicia  raţiunii  este  o  erezie.  Reflecţia 
marelui  Goethe  e  de  o  permanentă  actualitate :  „toate  teo¬ 
riile  sunt  cenuşii;  verde  e  numai  arborele  vieţii". 

Ce  este  sinuciderea  ?  Din  punct  de  vedere  biologic,  ea 
este  autosuprimarea  voluntară  a  vieţii,  este  stingerea  vieţii ; 
iar  din  punct  de  vedere  creştin  un  păcat  de  moarte,  o  bru¬ 
tală  negare  a  lui  Dumnezeu.  Ceîce  neagă  viaţa,  neagă 
şi  pe  celce  dă  viaţa,  pe  Dumnezeu.  Sinuciderea,  deşi  e 
un  act  individual,  totuşi,  dacă  ţinem  seama  de  anumite 
semnificaţii  precise,  conştient  urmărite  de  sinucigaş,  trebue 
să  recunoaştem  şi  caracterul  ei  social.  Sinucigaşul  este 
un  revoltat  împotriva  vieţii,  însă  prin  actul  său  el  intenţio¬ 
nează  să  provoace  şi  o  repercursiune  asupra  vieţii  sociale ; 
de  exemplu,  când  sinucigaşul  vrea  să  se  răsbune  pe  o  per¬ 
soană  —  făcând-o  responsabilă  de  moartea  sa,  de  fapt 
prin  aceasta  el  urmăreşte  o  precisă  sdrucinare  morală  a 
acesteia.  De  sigur  că  grava  problemă  a  sinuciderii  pune 
inevitabil  întrebarea:  cari  sunt  cauzele  cari  o  provoacă? 

La  această  întrebare  s’a  răspuns  mult  timp  cu  teoria 
determinismului  unic.  Astfel  unii  psihiatri  francezi  reduceau 
fenomenul  sinuciderii  la  o  manifestare  psihopatică.  Alţii,  în 

sfârşit,  au  declarat  că  e  un  fenomen  provocat  de  cauze  ex¬ 
clusiv  sociale.  Aceste  explicaţii  sunt  inacceptabile,  pentrucă 
sunt  prea  unilaterale  şi  prea  simpliste.  Mai  verosimila  pare 
următoarea  explicaţie:  sinuciderea  este  un  fenomen  a  cărui 
cauză  primă  şi  determinantă  se  găseşte  în  starea  psiho-fizio- 
logică  (organică)  a  individului  şi  care  apoi  este  declanşată 
şi  promovată  de  o  altă  cauză  secundară  şi  ocazională  — 
care  poate  fi  o  împrejurare  socială  gravă  sau  banală. 

In  orce  caz  ştiinţa  medicală  ne  obligă  să  recunoaştem 
existenţa  unei  categorii  de  indivizi,  cu  structura  vitală  la 
cari  cadenţa  vieţii  este  deficitară,  Ia  cari  „pulsul  vieţii  este 
aşa  de  puţin  afirmat"  încât  împrejurările  cele  mai  neîn¬ 
semnate  —  o  simplă  observaţie  —  duc  la  auto-suprimare. 
Astfel  de  indivizi  sunt  incapabili  să  afirme  cea  mai  mică 
rezistenţă.  Fără  îndoială  că  în  majoritatea  cazurilor  de  si¬ 
nucideri,  există  un  teren  organic  propice  pentru  acest  act. 
Societatea  care  dă  90°/o  din  totalul  sinucigaşilor  este  cea 
urbană,  pentrucă  din  punct  de  vedere  al  potenţei  vitale,  ea 
reprezintă  un  coeficient  inferior  celei  rurale  —  şi  aceasta 
este  o  crudă  ironie  adusă  civilizaţiei  moderne.  Aşa  încât, 
diversele  împrejurări  sociale  nu  fac  decât  să  selecteze  din 
mulţimea  temperamentelor  şi  structurilor  organice  pe  acelea 
cari  dovedesc  mai  puternice  predispoziţii  pentru  sinucidere. 

Reducerea  problemei  Ia  doi  termeni,  factorul  organic 
şi  cel  social,  nu  mi  se  pare  complectă,  pentrucă  nu  epui¬ 
zează  în  întregime  problema.  „In  realitate  —  cum  observă 
cu  dreptate  dl  Biberi 2  —  sunt  sinucideri  de  oameni  per¬ 
fect  sănătoşi  sub  raportul  structurii  sistemului  nervos,  după 
cum  sunt  altele  din  cauze  sociale  care  nu  au  în  ele  nimic 
anormal".  Şi  tocmai  aici  este  necunoscuta. 

A  reduce  prin  urmare  cauzele  sinuciderilor  numai  Ia 
„anormalitate".  Ia  „patologie"  însemnează  să  aşezi  problema 
pe  un  teren  foarte  puţin  sigur:  „pe  distincţii  şi  nuanţe,  pe 
subtilităţi  şi  interminabile  discuţii  teoretice".  De  altfel  „o  li¬ 
mită  netă  între  normal  şi  patologic,  cu  deosebire  în  viaţa 
mentală,  nu  se  poate  preciza"  — -  încât  „discuţia  e  de-a 
dreptul  insolubilă.  In  cumpănă  intră  atâtea  date  şi  atâtea  im¬ 
ponderabile,  încât  nu  se  poate  aduce  principial  şi  cert  nici 

1  Ion  Biberi :  Thanalos  pag.  195. 

o  hotărâre  irevocabilă.  Valabilă  pentru  anumite  exemple,  afir¬ 
maţia  suportului  patologic  al  sinuciderii  devine  greu  accep¬ 
tabilă  şi  chiar  evident  eronată  pentru  altele'*.1 

In  mulţimea  şi  varietatea  cazurilor  de  sinucideri,  se  pot 
distinge  mai  multe  categorii.  Insă  o  clasificare  absolută  este 
cu  neputinjă  de  făcut.  Dl  Biberi,  în  susmenţionata  lu¬ 
crare,  încearcă  o  clasificare  a  sinuciderilor  în  patru  cate¬ 
gorii:  1.  sinuciderile  provocate  de  cauze  sociale,  2.  sinu¬ 
ciderile  provocate  de  cauze  patologice,  3.  sinucideri  din 
cauze  metafizice  şi  4.  sinucideri  gratuite.  Men{in  şi  eu  această 
clasificare,  mai  mult  din  consideraţii  de  metodă. 

In  prima  categorie,  intră  toate  acele  cazuri  de  sinuci¬ 
deri,  în  cari  socialul  joacă  rolul  principal.  Societatea  exer¬ 
cită  anumite  presiuni  morale  şi  constrânge  b.  o.  pe  tră¬ 
dător  ca  să  nu  mai  supravetuiască  actului  său.  Aici  intră 
de  asemenea  sinuciderile  din  răsbunare  —  harakiri  —  şi 
sinuciderile  din  remuşcare  pentru  nişte  fapte  condamnabile 
şi  ireparabile.  De  sigur  ca  sinuciderile  demonstrative  ale 
Japonezilor  nu  pot  fi  puse  alături  de  sinuciderile  celor  cari 
şi-au  pierdut  averea  la  cărţi.  Scrisorile  rămase  dela  unii 
sinucigaşi,  arată  cum  autorii  lor,  au  fost  conduşi  la  acest 
funest  act  de  orgoliu,  de  gândul  la  efectul  pe  care  îl  va 
stârni  gestul  lor  în  conştiinţa  societăţii.  Tot  aici  trebuesc 
înglobate  sinuciderile  din  motive  economice,  din  cauza  mi¬ 
zeriei.  Găsim  că  la  unele  popoare  primitive,  sinuciderea 
este  o  obligaţiune  pentru  persoanele  ajunse  la  o  anumită 
vârstă.  Hinduşii  se  sinucid  din  convingeri  religioase.  In  orce 
caz,  numărul  sinucigaşilor  din  această  categorie  nu  este  mic. 

In  categoria  a  doua  intră  sinuciderile  provocate  de 
cauze  morbide.  „Sinuciderea  apare  în  aceste  cazuri  ca 
un  episod  necesar  şi  condiţionat  de  un  întreg  tablou  morbid. 
Gestul  final  este  înscris  în  întreaga  personalitate  a  indivi¬ 
dului,  iar  apetitul  morţii  apare  după  o  expresie  a  lui 
Drieu  la  Rochelle,  ca  o  vocaţie.  In  spiritul  acestor  oameni 
există  o  adevărată  cohabitare  a  vieţii  cu  ideea  morţii.  Fa¬ 
miliară,  directă,  irezistibilă,  ideea  morţii  ia  la  aceşti  oa¬ 
meni  aspectul  unui  adevărat  vârtej  de  gând,  absorbind  în¬ 
treaga  lor  viaţă  în  orbita  aceleiaşi  preocupări".  Bolnavi  de 

1  Cf.  o.  c.  p.  196. 

nervi  şi  desechilibrati  sufleteşte,  ajung  să  cadă  pradă 1  unei 
adevărate  monomanii  —  şi  care  în  mod  fatal  îi  duc  la  si¬ 
nucidere. 

Sinuciderea  numită  metafizice,  este  fructul  nu  atât  a 
unor  convingeri  filosofice,  care  să  conducă  în  mod  logic  la 
dispariţia  în  nirvana  şi  nici  a  unor  convingeri  despre  inu¬ 
tilitatea  existenţii,  ci  mai  degrabă  a  absenţei  unei  credinţe 
religioase.  Acest  gen  de  sinucidere  se  explică  printr’un  gol 
lăuntric,  printr’o  nelinişte  şi  incertitudine  spirituală.  Pesi¬ 
mismul  a  tăgăduit  întotdeauna  valoarea  vieţii  şi  a  sus¬ 
ţinut  că  viaţa  este  un  rău  iremediabil.  Concluzia  practică 
a  pesimismului  este  fără  îndoială  sinuciderea.  Cu  toate 
acestea,  pesimiştii  numai  au  teoretizat  că  viaţa  nu  merită 
să  fie  trăită,  însă  ei  nu  au  tras  nici  odată  concluzia  practică : 
sinuciderea.  Lord  Byron  zicea  că :  „e  ceva  mai  bun  decât 
orce:  să  nu  mai  fii“,  dar  pentru  aceasta  el  nu  s’a  gândit 
niciodată  ca  să  se  sinucidă.  Aşa  încât,  dupăcum  cu  drep¬ 
tate  a  observat  cineva,  istoria  omenirii  cunoaşte  Wertheri 
sinucigaşi  —  adică  oameni  desgustaţi  de  viaţă  —  dar  Scho- 
penhaurieni  nu.  Ba  Schopenhauer,  care  ştia  să  filozo¬ 
feze  aşa  de  funebru  asupra  vieţii,  se  spune  că  s’a  simţit  foarte 
bine  cu  condiţiile  vieţii  şi  încă  aşa  de  bine  încât  Ia  vârsta  de 
70  de  ani,  răspunzând  Ia  o  felicitare,  nu  se  mulţumeşte  cu 
urarea  de  a  împlini  anii  din  promisiune  apsalmistului :  70—80 
şi-I  aminteşte  că  „Sfânta  Upanişadă  spune  în  două  locuri: 
100  ani  este  viaţa  omului;  şi  Mr.  Flourens  de  Ia  longevite, 
socoteşte  tot  aşa.  Asta  e  o  mângâiere" .  Printre  poeţii  no¬ 
ştri  pesimişti,  desigur  că  M.  Eminescu  ocupă  un  loc  de 
frunte,  căci  dela  el  ne-au  rămas  aceste  versuri  pesimiste : 

Şi  apoi...  cine  şiie,  de  este  mai  bine: 

A  fi  ori  a  nu  fi..,  Dar  ştie  ori-cine, 

Că  ceeace  nu  e,  nu  simie  dureri 

Şi  multe  dureri-s,  puţine  ptăceri.  Hortua-es*. 

Astfel  cu  foate  afirmările  pesimiştilor,  că  în  viaţă  există 
un  excendent  al  durerii  asupra  plăcerii,  totuşi  ei  n’au  putut 
să  provoace  epidemii  de  sinucideri.  (Va  urma.) 


op.  c.  p.  200. 

ARTĂ  ŞI  MORALĂ1 

De  Preot  I.  CONSTANTINESCU 

înainte  însă  de  a  intra  in  însuşi  miezul  problemei,  tre- 
bue  precizat  sensul  noţiunii  de  artă.  Fără  a  mai  analiza 
sumedenia  de  păreri  emise  pentru  a  defini  arta,  vom  spune 
că  ea  este  o  înzestrare  specială,  un  habitus  cum  spune  J. 
Maritain,  cu  ajutorul  căreia  se  realizează  frumosul,  căci 
toţi  gratifică  opera  de  artă  ca  fiind  frumoasă.  Dar  aici 
survine  problema  capitală  de  care  s’au  lovit  toţi  esteticienii 
şi  pe  care  s’au  crezut  datori  s’o  rezolve  toţi  filosofii  şi  anume : 
ce  e  frumosul?  Evident  că  din  felul  înţelegerii  frumosului 
decurge  în  mare  parte  şi  concepţia  raportului  dintre  artă 
şi  morală. 

Cei  vechi  şi  în  deosebi  Platon,  înţelegeau  frumosul  ca 
existând  în  sine,  transcendent  omului,  independent  de  spi¬ 
ritul  său  şi  întrucât  artiştii  redau  ceva  din  această  frumu¬ 
seţe  ideală,  se  apropie  mai  mult  sau  mai  puţin  de  frumosul 
în  sine.  „Frumuseţe,  spune  Platon,  ce  trăeşte  deapururi, 
ce  nu  se  naşte  şi  piere,  ce  nu  creşte  şi  scade;  ce  nu-i  în 
sfârşit  într’un  punct  frumoasa  în  altul  urâtă;  câteodată  da, 
alteori  nu;  într’un  anumit  raport  da,  în  altul  nu.  Frumu¬ 
seţe  ce  nu  se  înfăţişează  cu  fată,  cu  braţe  sau  cu  alte  în¬ 
truchipări  trupeşti;  frumuseţe  ce  nu-i  cutare  gând,  cutare 
ştiinţă,  ce  nu  sălăşlueşte  în  altă  fiinţă  decât  în  sine;  nu 
stă  într’un  animal,  în  pământ,  în  cer,  sau  oriunde  aiurea; 
frumuseţe  ce  rămâne  ea  însuşi  cu  sine,  pururea  identică 
şieşi  prin  unicitatea  formei;  frumuseţe  din  care  se  împăr¬ 
tăşeşte  tot  ce-i  pe  lume  frumos,  fără  ca  prin  apariţia  şi 
dispariţia  obiectelor  frumoase  ea  să  crească,  să  se  micşo¬ 
reze,  ori  să  îndure  o  cât  de  mică  ştirbire  ...  Ce  să  mai 
zicem  de  omul  căruia-  i  e  dat  să  contemple  frumuseţea 
cea  limpede,  curată,  neprihănită ...  nu  cea  plină  de  carne 
şi  coloraţie  omenească,  sau  de  altă  zgură  a  firii  muri' 
toare?  Ce  să  mai  zicem  când  el  ar  putea  zări  frumosul 
divin,  frumosul  cel  cu  înfăţişare  unică  ? . . .  Numai  unul  ca 


1  Continuare  din  nr.  precedent  p.  328  urm. 

acesta  este  în  stare  să  creieze  nu  măşti  ale  artei,  măşti 
de  care  nu  se  atinge,  ei  opere  de  artă  adevărată,  ca  unul 
ce  a  pătruns  în  largul  adevărului".1  Pentru  mulţi  alţi  filo¬ 
sofi  frumosul  nu  e  transcendent  omului,  ci  el  este  exterior 
lui,  constând  în  anumite  însuşiri  ale  lucrurilor,  ale  obiecte¬ 
lor,  cari  ar  fi  sesizate  de  artişti,  iar  aceştia  transpunându-le, 
predispun  spre  contemplaţie  pe  spectator.  Aceste  însuşiri 
cari  constitue  frumosul  ar  fi:  proporţie,  simetrie,  coordo¬ 
nare,  perfecţiune.  Deci  oriunde  am  găsi  aceste  însuşiri, 
fie  în  natură  sau  în  artă,  suntem  predispuşi  să  spunem  că 
ne  aflăm  în  faţa  frumosului. 

Concepţia  frumosului  obiectiv  a  avut  şi  are  numeroşi 
critici.  Căci  au  spus  unii:  „dacă  frumuseţa  ar  fi  o  reali¬ 
tate  sau  un  ansamblu  de  realităţi  suprasensibile,  nu  s’ar  în¬ 
ţelege  cum  artiştii  ar  putea  să  difere  unii  de  alţii  altfel  decât 
prin  trepte  în  fidelitatea  sufletului  cari  le-ar  condiţiona  ope- 
rile,  ceeace  nu-i  mai  puţin  decât  a  nega  rolul  originalităţii 
în  artă  şi  a  pune  pe  artist  în  rangul  unui  copist  mai  mult 
sau  mai  puţin  abil...  Pentru  a  face  o  operă  de  frumuseţe 
artistul  n’are  să  imite  sau  să  urmeze  un  model  preexistent, 
superior  lumii  sensibile.  Şi  caricaturile  sunt  opere  de  artă".2 
Amintim  însă  în  treacăt  că  chiar  caricatura,  pentru  a  fi 
operă  de  artă,  trebue  să  freacă  prin  sufletut  artistului,  care 
poate  şi  trebue  să  fie  străluminat  de  un  fulger  suprasensibil, 
dupăcum  şi  un  peisaj,  spunea  Amiel,  este  o  stare  de  suflet. 

Şi  dacă  s’au  ridicat  mulţi  condamnând  concepţia  fru¬ 
mosului  transcedental,  nu  mai  puţini  s’au  ridicat  contra  fru¬ 
mosului  din  natură.  Căci  imitarea  naturii  sub  toate  aspec¬ 
tele  sale  nu  poate  constitui  frumosul ;  în  natură  există  foarte 
mult  urât,  foarte  mult  rău,  pentrucă  e  dezarmonie,  antago¬ 
nism.  Universul  în  întregime  e  o  perfectă  operă  de  artă; 
pentru  artist  însă,  nu  poate  furniza  decât  elemente  pentru 
artă. 

Atunci  vin  psihologiştii  şi  spun:  frumosul  e  în  om,  e 
înlăuntrul  nostru.  „Frumuseţa  pe  care  o  găsim  în  realitate 
este  o  invenţie,  o  creaţie  a  subiectului.  Ea  e  ceeace  noi 

1  Plafon:  Banchetul  şi  Phaidon,  Irad.  Cesar  Papacostea.  Bucuraşi!  1930, 
i-ag.  67  passlm. 

2  P.  Gaulfier:  Le  sens  de  1’arl,  Paris,  pag.  29. 

adăugăm  naturii,  vestmântul  pe  care  noi  îl  ţesem  în  forul 
nostru  interior,  cu  elementele  pe  cari  ea  ni  le  furnizează".1 
Mulţi  filosofi  au  arătat  că  frumosul  se  reduce  la  acea  emo|ie 
psihică,  emoţie  pe  care  o  resimţim  în  prezenţa  lucrurilor 
frumoase.  „Ea  este  acel  joc  interior,  acea  feerie  intimă  şi 
delicioasă  pe  care  aceste  lucruri  o  determină  în  noi,  des¬ 
făşurarea  armonioasă  şi  integrală  a  tuturor  puterilor  fiinţei 
noastre  în  funcţie  de  sensibilitate  şi  fără  alt  scop  decât  în¬ 
săşi  desfăşurarea".2  La  ce  răspunde  în  afară  această  emoţie, 
esteticienii  nu  pot  răspunde  precis.  Ceeace  spun  ei,  e  că 
frumosul  vine  din  eu,  că  orice  frumuseţe  „este  creaţia  per¬ 
soanei  subiective,  că  există  prin  urmare  o  frumuseţă  obiec¬ 
tivă,  adecă  făcută  comunicabilă  altora,  care-i  manifestarea 
exterioară,  frumuseţă  subiectivă  exteriorizată".3  Aşadar,  în¬ 
trupare  a  emoţiei  estetice,  în  care  frumosul  se  rezumă,  arta 
este  un  joc  creator  de  frumuseţe. 

Astfel  dela  critica  frumosului  obiectiv,  exterior,  s’a  ajuns 
reducându-se  frumosul  ia  emoţia  estetică,  la  plăcere,  la  acele 
efecte  provocate  subiectiv  de  către  frumos.  Criticându-se  o 
extremă,  s’a  ajuns  la  altă  extremă,  căci  pe  când  obiecti- 
viştii  cei  mai  numeroşi  erau  de  acord  în  a  admite  existenţa 
reală  a  frumosului,  subiectiviştii  spun  că  nu  există  calitate 
reală  de  frumos ;  un  lucru  nu  e  frumos  fiindcă  îndeplineşte 
anumite  condiţii  şi  posedă  anumite  însuşiri,  ci  e  frumos 
fiindcă  ne  place  nouă.  Sau  mai  ştiinţific  vorbind,  e  frumos 
ceeace-ţi  provoacă  o  emoţie  artistică,  o  emoţie  estetică  in¬ 
terioară. 


(se) 


1  P.  Gaullier :  op.  cif.  pag.  26. 

2  P.  Gaulticr:  op.  cil.  pag.  29, 


3  Ibid. 

PREDICĂ  LA  DUMINECA  XVIII 
DUPĂ  RUSALII 

De  Preol  MIHAIL  NEAGU 

Iubiţi  credincioşi. 

Bunătatea  lui  Dumnezeu  este  nespus  de  mare.  Nof 
nici  nu  ne  dăm  seama  îndeajuns  de  bine  de  aceasta  bu¬ 
nătate.  Dumnezeu  poartă  grija  noastră  totdeauna,  şi  nu 
poate  uita  de  noi.  Şi  atunci  când  ne  credem  părăsiţi  şi 
lăsaţi  în  mâna  „celui  rău“,  El  cu  noi  este. 

Dumnezeu  trimite  cele  mai  diverse  semne  de  încercare 
păcătoşilor,  ca  să  se  pocăiască,  să  se  mântuiască.  încer¬ 
cările  lui  Dumnezeu  sunt  adeseori  greşit  înţelese.  Nu  odată 
auzi  pe  cel  încercat  cum  strigă:  „De  ce  mă  încearcă  Dum¬ 
nezeu  atât  de  mult?  De  ce  mă  încearcă  mai  mult  decât 
pe  toată  lumea?  Nu  mai  sunt  şi  alţii,  pe  cari  i-ar  putea 
încerca?  Doar  eu  sunt  cel  mai  păcătos?  Nu  mai  sunt  şi 
alţii  ca  mine?  Numai  eu  să  sufăr  şi  altora  să  le  meargă 
bine?" 

Să  se  ştie  că  creştinul  adevărat  n’are  drept  să  judece 
în  chipul  acesta,  nici  să  pună  astfel  de  întrebări!  Creştinul 
adevărat  altcum  vede  încercările  lui  Dumnezeu.  II  încearcă 
Dumnezeu  ?  El  se  întreabă :  „Ce  vrea  Dumnezeu  cu  mine  ? 
Unde  vrea  să  mă  ducă  cu  încercările  sale?  Iată  eu  sunt 
gata  să  urmez  poruncii  Sale.  Ştiu  că  sunt  păcătos,  ştiu  că 
sunt  nevrednic.  Şi  Dumnezeu  bine  face  că  mă  încearcă,  ca 
nu  cumva  să  mă  depărtez  prea  mult  de  El". 

Şi  dacă  Dumnezeu  continuă  să-l  încerce  pe  om,  el  ca 
un  bun  creştin  se  împacă  şi  cu  aceasta.  El  vede  bunătatea 
lui  Dumnezeu  întru  toate  şi  zice:  „Mi-am  recunoscut  pă¬ 
catele,  dar  Dumnezeu  ştie  mai  bine  ca  mine,  că  de  unele 
păcate  am  uitat.  Iată  le  recunosc  şi  mă  pocăesc". 

Dumnezeu,  întru  înţelepciunea  Sa,  poate  continua  cu 
încercările.  Creştinul  bun  se’mpacă  pe  deplin  şi  cu  această 

încercare  şi  zice :  „Mi-am  examinat  conştiinţa  şi  mai  amă¬ 
nunţit,  dar  de  bună  seamă  că  mai  am  multe  păcate  de  cari 
nu-mi  dau  seama  şi  de  aceia  mă  încearcă  Dumnezeu. 
Vreau  să  mă  îndreptez  şi  mulţumesc  lui  Dumnezeu  pentru 
toate  încercările,  căci  altcum,  nevrednicul  de  mine,  pieream 
neîndreptat". 

Dumnezeu  poate  să  încerce  pe  om  şi  mai  mult.  El 
poate  da  voie  „celui  rău"  să  ne  stăpânească  întru  toate. 
Dar  un  lucru  trebue  să-l  ştie  orice  creştin:  Dumnezeu 
niciodată  nu  ne  părăseşte  / 

Pe  drumul  Gadarei,  de  multă  vreme  nu  trecuse  picior 
de  om.  In  mormintele  din  părţile  acelea  trăia  un  îndrăcit, 
„care  de  multă  vreme  în  haină  nu  se  îmbrăca  şi  în  casă 
nu  petrecea"  (Luca  8,  27).  Era  spaima  ţinutului  întreg, 
înarmat,  ameninţa  pe  toţi  ceice  treceau  prin  părţile  acelea 
(Mat.  8,  28). 

Fiul  lui  Dumnezeu  se  urcă  în  corabie  cu  apostolii  Săi, 
ca  să  treacă  în  părţile  Gadarei.  Parecă  aud  pe  sfinţii 
apostoli  cum  s’au  apropiat  de  Domnul  şi  i-au  zis :  „învăţă¬ 
tor  ule,  nu  te  duce  în  părţile  acelea.  Un  îndrăcit  stăpâneşte 
tot  ţinutul  acela.  Nu  te  duce!  Ţi  se  poate  întâmpla  vre*un 
rău".  —  Mântuitorul  merge  înainte,  caşicând  n’ar  fi  nici  o 
primejdie.  Şi  iată  minunea!  Indrăcitul  se  ridică  ca  o  fur¬ 
tună  şi  aleargă  spre  Domnul.  Deodată  înţepeneşte ;  mâinile 
îi  cad  îmbrâncite.  Doar  gura  a  început  să-i  grăiască  cu  multă 
sfială:  „Ce  ai  cu  mine  Isuse  Fiul  lui  Dumnezeu  celui  Prea 
înalt"  (Luca  8,  28).  „De  ce  ai  venit  aşa  de  curând  să  mă 
munceşti"  (Mat.  8,  29). 

Omului  păcătos  toate-i  vin  prea  curând !  Ziua  pocâinfii 
vine  prea  curând.  Bătrâneţea  vine  prea  curând.  Moartea 
vine  de  tot  prea  curând,  deşi  adeseori  întârzie  până  la 
70 — 80  ani.  Păcătosul  vrea  să  trăiască  cât  se  poate  de 
mult,  dar. . .  în  păcate,  şi  nu  în  înfrânare.  Durere  mare 
stăpâneşte  sufletul  nostru  când  ştim  că  păcătoşii  mai  bine 
doresc  moartea  decât  viaţa  în  înfrânare. 

Bietul  om. . .  nu  vrea  să  ştie  că  a  trai  în  păcate  este 
cel  mai  mare  rău  posibil! 

Dacă  ai  cere  unui  om  să  doarmă  în  aceeaş  cameră 

cu  un  mort,  nu  doarme,  peniru  toată  lumea,  căci  se  teme, 
deşi  mortul  nu  mai  face  nimic. 

Dacă  am  cere  cuiva  să  doarmă  în  camera  în  care  se 
găseşte  un  şarpe  veninos,  nu  doarme  pentru  toate  bună¬ 
tăţile  lumii,  —  pentrucă  se  teme  de  moarte. 

Dar  de  ce  nu  se  teme  omul  de  adevărata  cauză  a 
morţii,  de  păcat  ?  Nu  se  teme  pentrucă  nu  iubeşte  îndeajuns 
pe  Dumnezeu.  Celce  iubeşte  pe  Dumnezeu ,  urăşte  păcatul, 
pentrucă  este  dela  „cel  rău* . 

Ori  noi,  în  viaţa  de  toate  zilele,  vedem  altceva.  Vedem 
pe  om  cu  câtă  grije  închide  în  sufletul  său  păcatul.  II  îm¬ 
bracă  bine  să  nu  se  răcească.  II  hrăneşte  bine  să  nu  se 
prăpădească.  II  mângâe,  pentrucă  prea-i  este  drag  sufle¬ 
tului  său. 

O  mai  mare  rătăcire  ca  aceasta  nu  se  poate.  Acolo 
unde  este  păcatul,  este  de  faţă  şi  uneltirea  diavolului.  Pă¬ 
cătosul  in  tot  momentul  poate  fi  cuprins  în  mrejile  diavo¬ 
lului,  ca  şi  îndrăcitul  din  părţile  Gadarei.  Acolo  unde  este 
păcatul,  este  şi  culcuşul  cald  al  diavolului! 

„Daca  ne  alungi  pe  noi  —  zice  diavolul  —  dă-ne  voie  să 
intrăm  în  turma  de  porci*  (Mat.  8,  31).  Această  cerere  a 
diavolului  să  cutremure  pe  toţi  păcătoşii!  Câte  turme  de 
oi,  cirezi  de  vite,  herghelii  de  cai,  nu  păjteau  în  părţile 
Gadarei,  şi  diavolul  nu  şi-a  cerut  voie  să  intre  decât  in 
„porci!"  Acolo  unde-i  noroiul  păcatului,  este  diavolul  acasă  1 
Acolo  unde  sufletul  este  ruină,  diavolul  este  stăpâni 

Dumnezeu  nu  ne  vrea  aşa.  El  ne  vrea  curaţi.  El  este 
gata  în  tot  momentul  să  alunge  uneltirile  diavolului,  chiar 
şi  atunci  când  nu-i  cerem  acest  ajutor.  El  vine  la  noi  ca 
şi  la  „îndrăcitul"  din  sfânta  Evanghelie,  fără  să-l  rugăm.  El 
ştie  de  ce  avem  lipsă,  şi  de  aceea  vine.  El  este  Părintele 
ocrotitor  care-şi  apără  de  rău  copiii  neştiutori,  chiar  şi 
atunci  când  sunt  nevrednici.  Bunătatea  lui  Dumnezeu  este 
nemărginită  ! 

Dacă  Dumnezeu  ne-ar  sta  într’ajutor  în  măsura  vred¬ 
niciei  noastre  şi  am  primi  ajutorul  lui  ca  o  răsplată  a 
muncii  noastre  —  niciodată  nu  ne-am  mântui  1  In  dar  primim 
harul  lui  Dumnezeu ,  ca  nimenea  să  nu  se  mândrească  cu 
vrednicia  sa. 

Dacă  sunt  săraci  cari  îşi  câştigă  cerşind  pâinea  de 
toate  zilele,  cei  dintâi  suntem  noi,  cari  nu  din  vrednicia  şi 
munca  noastră  trăim,  ci  din  harul  lui  Dumnezeu.  Şi  eu  cred 
că  mai  multă  îndreptăţire  are  schilavul  la  ajutorul  nostru, 
decât  avem  noi  nevrednicii  în  faţa  lui  Dumnezeu! 

Săracul  este  neputincios,  noi  suntem  nepăsători. 

Săracul  poate  fi  bun,  noi  suntem  nevrednici. 

Săracul  poate  fi  om  neîntreg,  noi  suntem  conştii  de 
blestemăţia  sufletului  nostru  şi  totuşi  nu  ne  îndreptăm. 

Bunătatea  lui  Dumnezeu  este  nemărginită.  Dar  Dum¬ 
nezeu  pe  nimenea  nu  sileşte  la  fericirea  vecînică.  Amin. 


AT1TU Di  NI 


HRISTOS  ŞI  MORALA  ÎN  STATUL  ETNOCRATTC 

Inimoasa  revistă  naţionalistă  Sfarmă  Piatră,  a  publicat  in  vară 
o  lucrare  de  originală  gândire  politică  românească,  alcătuită  de  mintea 
luminată  a  eminentului  cugetător  şi  luptător  naţionalist  care-i  dl  pro¬ 
fesor  Nichifor  Crainic  şi  intitulată  Programul  statului  etnocratic. 
Ea  a  fost  extrasă  apoi  intr’o  broşură  elegantă  (Nichifor  Crainic : 
Programul  statului  etnocratic;  Colecţia  naţionalistă  nr.  1,  Bucureşti, 
Tipografia  ziarului  „Universul',  1937,  pag.  56.  Preţul  Lei  10).  Apa¬ 
riţia  ei  a  stârnit  fireşte  oarecare  vâlvă;  care,  după  modesta  noastră 
opinie,  na  îmbrăcat  dimensiunile  pe  cari  le  merita.  S’a  ocupat  de  ea 
presa  naţionalistă.  Nu  toată.  Şi  mai  ales  nu  cu  unanimă  simpatie. 
Explicaţia-i  uşor  de  dat,  oricât  ar  fi  de  neplăcută  pentru  anumiţi 
inşi.  Dl  Nichifor  Crainic  e  un  om  inteligent.  Pe  deasupra,  mai  e  şi 
un  mare  neastâmpărat.  Dacă  ar  avea  numai  aceste  două  însuşiri  şi 
ar  fi  destul  ca  să’nţelegi  de  ce  acest  om  excepţional  este  atât  de 
incomod  pentru  adversarii  săi  şi  atât  de  temut.  Puţini  sunt  aceia 
cari  să  accepte  lupta  la  câmp  deschis  cu  acest  spirit  vijelios.  Ar 
ieşi  iremediabil  înfrânţi.  Şi  atunci  organizează  în  jurul  persoanei  şi 
operei  sale  o  adevărată  conspiraţie  a  tăcerii.  Asta-i  soarta  ori¬ 
cărui  profet:  nu-i  bine  primit  in  patria  sa. 

In  cele  ce  urmează,  noi  nu  ne  vom  lăsa  nici  intimidaţi,  nici 
entuziasmaţi  de  primirea  ce  i-a  fost  rezervată  de  presa  dela  noi 
proaspetei  formule  de  stat  lansată  de  dl  Nichifor  Crainic.  Vom  nota 
fără  părtinire  observaţiile  noastre  şi  ne  vom  sili  să  prezentăm  eve¬ 
nimentul  in  proporţiile  cele  reale. 

Ce-i  statul  etnocratic? 

O  construcţie  magnifică  a  ceeace  ar  putea  jfi  România  de 
mâine. 

Formula  e  creaţia  dlui  Nichifor  Crainic.  Ea  vrea  să  exprime 
tocmai  contrarul  statului  democratic,  ţărănesc  sau  proletar  Iată  tâlcul 
lămurit  ca  care-şi  însoţeşte  autorul  această  expresie : 

„ După  doctrina  naţionalistă,  nu  demosul,  adică  poporul,  „fără 
deosebire  de  rasă  şi  de  religie “  —  (formula  francmasonică)  —  alcă- 
tueşte  statul.  Fiindcă  demosul  e  ceva  nedefinit,  fără  identitate  istorică, 
fără  omogenitate  de  sânge,  fără  unitate  spirituală  de  credinţă  şi  fără 
voinţă  proprie:  nu  el  poaie  alcătui  statul,  ci  ethnosul,  adică  neamul  sau 
naţiunea.  Fiindcă  ethnosul  sau  neamul  e  ceva  definit,  cu  identitate 
istorică,  ca  omogenitate  biologică  şi  psihologică,  cu  unitate  spirituală, 

cu  voinţă  şi  putere  proprie.  Prin  însăşi  natura  lui  de  unitate  biolo¬ 
gică  şi  psihologică  definită ,  neamul,  în  manifestarea  lui  politică,  nu 
poate  fi  democraţie,  ci  etnocraţie ”, 

Expresia  de  „stai  etnocratic”  nu  vrea  să  se  substitae  celei  de 
„stat  naţionalist “  nici  s’o  elimine  din  vocabularul  curent.  Ea  ţin¬ 
teşte  cu  totul  altceva:  s’o  adâncească,  s’o  precizeze,  să-i  dea  con¬ 
tururi  clare  şi  să-i  dea  relief.  Statul  etnocratic  nu~i  o  continuare  a 
statului  naţionalist,  ci-i  o  desăvârşire  a  acestei  formule  care  poate 
părea  uneori  vaporoasă,  nedeterminată  deajuns.  „Statul  etnocratic “ 
stă  faţă  de  „statul  naţionalist “  ca  atributul  pe  lângă  subiect.  Că  aşa 
este,  ne  încredinţează  următoarea  definiţie:  stat  naţionalist  însem¬ 
nează  stat  etnocratic,  adică  stat  care  există  prin  voinţa  şi  prin  pu¬ 
terea  neamului  nostru. 

Cu  greu  rezist  ispitei  de-a  expune  concepţia  atât  de  clară  şi 
de  viguroasă  ce  şi-o  face  dl  N.  Crainic  despre  naţiune,  care  înce¬ 
tează  să  mai  fie  o  „ plebe  amorfă,  anonimă  şi  fără  memorie,  care-şi 
schimbă  părerea  cu  fiecare  răsărit  de  soare “  cum  este  în  statul  de¬ 
mocratic.  In  statul  etnocratic,  naţiunea  e  săltată  dela  rolul  degra¬ 
dant  arătat  mai  sas  la  acela  de  „ permanenţă  istorică  prelungită  în 
voinţa  conştientă  de  a  dura  şi  de  a  crea  ca  atare.  Menirea  ei  nu  e 
aceea  de  a  vota  în  fiecare  zi,  ci  aceea  de  a  adăuga  o  piatră  nouă 
la  propriu-i  templu  de  cultură  şi  de  civilizaţie Naţiunea  nu-i  număr, 
nu-i  strânsură,  nici  clase  sociale.  Cel  puţin  în  statul  etnocratic  nu. 
Aici  naţiunea  e  alcătuită  din  felurite  categorii  de  muncă  sau  profe¬ 
siuni.  Odiosul  termen  de  „clase”,  atât  de  fluent  în  doctrina  demo¬ 
cratică,  este  sistematic  evitat.  S'a  văzut  din  destul  la  ce  rezultate 
dezastruoase  a  dus  împărţirea  artificială  a  unei  naţiuni  in  „clase 
sociale “ :  la  lupta  de  clasă  ca  tot  alaiul  ei  de  nenorociri. 

In  doctrina  statului  etnocratic  „naţiunea  română  e  creatoarea 
României  şi  stăpâna  ei”.  Pentrucă:  „naţiunea  română  e  mai  veche 
decât  oricare  alt  neam  aflător  pe  acest  pământ  românesc.  Dreptul 
ei  de  proprietară  a  ţării  acesteia  e  mai  vechi  decât  orice  năvălire, 
decât  orice  colonizare,  decât  orice  infiltraţie  vicleană”.  Scurt  şi  cu¬ 
prinzător.  Concluziile  cari  decurg  din  această  lapidară  precizare  zac 
la  ’ndemâna  oricui.  Românul  încetează  de  a  mai  fi  slugă  la  el  acasă. 
Străinii,  oricari  ar  fi  ei,  pot  trăi  alăturea  de  noi,  dar  nu  deasupra 
noastră  —  cum  se  exprima  oarecând  atât  de  nimerit  dl  profesor 
Nicolae  Iorga. 

Din  această  concepţie  justă  despre  naţiune  se  despică  şi  se  explică 
toate  celelalte  ramificaţii  ale  programului  statului  etnocratic. 

S'a  spus  că  naţiunea  română  e  creatoarea  şi  stăpâna  Româ¬ 
niei,  Calitatea  de  stăpână  a  României  îi  dă  dreptul  naţiunii  române 
—  mai  mult:  o  obligă  —  să-şi  impună  concepţia  ei  de  viaţă  in  or¬ 
ganismul  statului  etnocratic.  Care-i  această  concepţie  de  viaţă,  răs¬ 
pundem  cu  istoria  în  mână:  cea  spiritualistă.  Aşadar  dela  ea  vor 
porni  —  şi  din  ea  se  vor  alimenta  — •  toate  acţiunile  de  educaţie 

individuală  şi  socială  organizate  de  statul  etnocratic.  Cu  acestea  — 
făcând  un  înconjur  pe  cât  de  lung,  pe  atât  de  necesar  —  am  ajuns 
la  cel  mai  important  compartiment  al  programului  statului  etnocratic 
şi  totodată  în  miezul  problemei  pe  care  ne-am  propus  s’o  examinăm 
mai  pe’ndelete.  Ne  este  rezervată,  în  sfârşii,  bucuria  rară  de-a  putea 
citi  într’un  program  politic  pagini  întregi  despre  o  instituţie  pe  care 
toate  programele  politice  aşazise  democrate  o  ocolesc  şi  o  trec  cu 
vederea  oridecâteori  pot:  Biserica. 

S’a  spus  că  concepţia  de  viaţă  a  statului  etnocratic  este  spiri¬ 
tualistă.  Nu-i  vorba  aici  de-o  spiritualitate  leşinată,  nedeterminată. 
Nu  stăm  in  faţa  unei  tentative  dibace  de  cocoloşire  a  unei  realităţi 
fundamentale  în  compoziţia  românismului.  Programul  statului  etno¬ 
cratic  oferă  cea  mai  clară  şi  mai  explicită  expresie  a  acestei  rea¬ 
lităţi.  Neamul  nostru  s’a  născut  creştin.  Siatul  etnocratic  nu  nesoco¬ 
teşte  acest  adevăr.  Dimpotrivă,  face  din  el  baza  aşezării  sale.  Statul 
etnocratic  se  inspiră  din  doctrina  creştină  fiindcă-i  statul  unei  no¬ 
ţiuni  creştine  şi  nu  atee  seu  altfel.  E  de  iot  firesc  deci,  întrucât 
suntem  creştini,  să  împlinim  pe  toate  feţele,  în  toate  amănuntele  ei, 
legea  creştină,  să  facem  din  ea  temelia  de  stâncă  a  edificiului  unui 
stat  care-i  al  unei  naţiuni  creştine.  Sau  atunci  nu  mai  suntem  cre¬ 
ştini.  lJar  această  ipoteză  nici  nu  mai  vine  în  discuţie.  Firea  popo¬ 
rului  nostru  —  avem  destule  dovezi  —  refuză  organic  orice  încercare 
de  violare  a  acestei  comori  de  simţire  creştină,  la  care  ţine  cu  o 
rnucei.icească  incăpăţinare  în  ciuda  tuturor  asalturilor  duhului  vrăşmaş 
al  veacului  care  ţinteşte  să  i-o  înăbuşe. 

Această  spiritualitate  creştină,  în  statul  etnocratic  se  va  ex¬ 
prima  printr'o  instituţie  creştină:  „ aşezământul  prin  care  se  exprimă 
concepţia  spiritualistă  e  Biserica “.  Biserica  încetează  să  mai  fie  consi¬ 
derată  o  cantitate  neglijabilă,  o  afacere  privată  sau  un  obiect  de 
prigoană  ca’n  statul  ateu.  In  organismul  etnocratic  al  statului  româ¬ 
nesc  gândit  de  dl  Nichifor  Crainic,  Biserica  e  o  funcţiune  principală 
—  şi  anume  prima  funcţiune  principală.  Nu  din  condescendenţă  faţă 
de  această  instituţie  sfântă,  ci  dintr’o  justă  apreciere  a  rolului  ne¬ 
tăgăduit  însemnai  şi  hotărâtor  pe  care-l  are  ea  şi  a  răspunderilor 
înfricoşate  faţă  de  bunul  mers  al  neamului  pe  cari  le  împarte  cu  ce¬ 
lelalte  funcţiuni  principale  de  stat  (cultura  naţională,  apărarea  naţio¬ 
nală,  sănătatea  publică,  justiţia,  economia  naţională,  etc.)  i  se  face 
favoarea  de-a  fi  înşiruită  în  fruntea  acestora. 

întrucât  neamul  românesc  e  un  neam  creştin  ortodox,  întrucât 
Biserica  ortodoxă  e  consacrată  aşadar  de  istorie  ca  biserica  nea¬ 
mului  românesc,  ea  rămâne  ca  atare  în  statul  etnocratic ;  sau  altfel 
spus,  statul  etnocratic  îi  restitue  acest  rol,  o  reintegrează  în  drepturile 
sale.  Faţă  de  stai  ea  nu  siă  într’un  raport  de  subordonare  ci  de 
colaborare  armonică,  reciprocă ;  statul  nu  se  amestecă  în  domeniul 
ei  de  activitate,  nu  o  tuielează,  nu-i  cenzurează  şi  nu-i  paralizează 
paşii  pe  care-i  face  ci  o  respectă  şi  o  sprijineşte  ca  să-şi  poată  îm- 

plini  misiunea  ei.  Statul  etnocratic  acceptă  doctrina  bisericii  ortodoxe 
fără  s’o  discute.  Preoţii  stau  sub  autoritatea  chiriarhală.  Salarul  îl 
primesc  dela  stat.  In  statul  etnocratic,  preotul  va  fi  paznic  al  dati¬ 
nilor  şi  nu  numai  atât:  „el  trebue  să  fie  un  creator  de  viaţă  spiri¬ 
tuală,  morală  şi  socială  în  sens  creştin La  fel  Biserica :  ea  va  fi 
„un  izvor  continuu  de  iniţiative  în  acest  sens;  ea  va  susţine  şi  va 
călăuzi  toate  iniţiativele  practice  în  folosul  aproapelui.  Toate  so¬ 
cietăţile  de  binefacere,  de  asistenţă  şi  ocrotire  socială  se  vor  orga¬ 
niza,  sub  conducerea  ei,  într’o  mare  operă  naţională  pentru  ajutorarea 
săracilor  şi  nevoiaşilor “.  Asta  nu  inseamnează  altceva  —  spune  pro¬ 
gramul  citat  —  „ decât  o  restituire  a  rolului  istoric,  pe  care  l-a 
deţinut  Biserica “  şi  de  care  voiau  s’o  desbrace  toţi  antichriştii  şi 
irozii  tuturor  vremurilor.  Mănăstirile  ţării  —  sfintele  noastre  mănă¬ 
stiri  nedreptăţite  —  se  vor  reorganiza  sub  o  comandă  unică.  Monahii 
vor  fi  selecţionaţi  şi  repartizaţi  în  grupe  de  contemplaţie,  de  cultură, 
de  propagandă,  de  samaritanism,  după  darul  de  care  s’au  învrednicit 
a  se  împărtăşi  fiecare. 

In  statul  etnocratic  creştinismul  de  faţadă  va  ceda  locul  cre¬ 
ştinismului  practic.  Preoţii,  Biserica,  mănăstirile,  sunt  chemate  să-l 
înfăptuiască.  Biserica  va  fi  tare  „când  va  transforma  doctrina  în 
faptă  vie" .  Ea  va  purta  grija  morţilor  (cultul  sfinţilor,  cultul  eroilor 
patriei  şi  cultul  morţilor  familiari),  grija  săracilor  ( întreaga  acţiune 
de  ridicare  din  mizeria  morală  şi  materială  a  lumii  nevoiaşe)  şi  grija 
copiilor.  Prima  grije,  constitae  legătura  mistică  cu  trecutul ;  cealaltă, 
legătura  cu  prezentul;  ultima,  formează  pregătirea  viitorului  creştin 
şi  românesc  al  neamului,  îndeosebi  aceasta  din  urmă  se  bucură  de 
speciale  atenţiuni  în  programul  statului  etnocratic,  care  o  încredin¬ 
ţează  întru  totul  Bisericii.  Ceeace  dovedeşte  că  statul  etnocratic  re¬ 
cunoaşte  şi  preţueşte  la  justa  lor  valoare  nepreţuitele  servicii  pe  cari 
i  le  poate  aduce  Biserica.  Căci  iată  ce  putem  citi  altundeva:  „se  va 
reforma  educaţia  religioasă  a  copiilor  şi  a  tineretului  în  sensul  cre¬ 
ştinismului  practic".  Şi  „ Noul  Testament  va  deveni  cartea  de  cetire 
a  tuturor  şcolarilor  din  ţară,  dela  clasele  primare,  până  la  Univer¬ 
sitate".  Importanţa  acestui  deziderat  credem  că  nu  scapă  nimănui. 
Noi  ne-am  mai  oprit  asupra  lui  acum  câţiva  ani,  când  comentam 
undeva  măsura  similară  luată  în  Italia  de  Ducele  Mussolîni.  O  în¬ 
tâmpinăm  cu  vie  satisfacţie  acum  când  o  vedem  îmbrăcata  n  graiu 
românesc.  Şcolarul  român  învaţă  de  toate.  Cunoaşte  pe  toţi  literaţii 
noştri  mari  şi  mărunţi,  puri  şi  impuri  —  fiindcă  aşa  pretinde  pro¬ 
gramul  studiilor.  Pe  Dumnezeu  şi  cuvântul  Lui  îl  cunoaşte  mai  puţ'n. 
Deaceea  nu-i  de  mirare  că  întâlneşti  bacalaureaţi  cari  vin  la  teologie 
şi  când  le  pui  Testamentul  Nou  în  mână  caută  Evanghelia  dela 
Mateiu  la  sfârşit...  Autentic!  Asta-i  şcoala  laică.  Statul  etnocratic 
nu  vrea  să  continue  a  cultiva  ignoranţa  în  cele  sfinte.  Idealul  său 
e  să-şi  formeze  cetăţeni  creştini  —  şi  anume  creştini  practicanţi. 
„  Viaţa  lai  Isus  Hristos  va  fi  modelul  educativ  al  oricărui  tânăr 
român". 

Iată  câte  are  de  făcut  Biserica  în  statul  etnocratic.  Iată  la 
câte  acţiuni  are  să-i  sară  într’ajutor  statul  etnocratic.  Şi  acest  stat 
promite,  se  obligă  să  ajute  Biserica  „ prin  toate  mijloacele" .  Acest 
ajutor  i-l  va  oferi  fără  dedesupturi.  Pentracă-i  stat  creştin.  Şi  ca 
atare,  înţelege  că  „ legile  lui  se  vor  conforma  legilor  ei  ( Bisericii j 
morale “.  Ceeace  subscrie  cu  litere  apăsate,  la  sfârşitul  capitolului 
despre  Biserică,  unde  zice:  Legea  i:i  Hristos,  legea  statului. 
Asta  înseamnă  a  fi  consecvent  cu  tot  ce  s’a  spus  până  aci. 

într’un  stat  creştin  ortodox,  cum  este  statul  etnocratic,  Hristos 
se  preamăreşte  prin  Biserica  neamului  românes :  —  nu  numai  cu 
buzele ,  ci  mai  ales  cu  fapta.  Şi  pentruca  să  nu  mai  existe  nici  o 
umbră  de  îndoială  asupra  sincerităţii  declaraţiilor  sale,  statul  etno¬ 
cratic  ne  va  face  să  simţim  în  întreg  programul  său  că  Hristos  pre¬ 
zidează  realmente  tot  ce  întreprinde  el.  Un  stat  creştin  trebue  să 
fie  stat  moral  înainte  de  toate.  Statul  etnocratic,  stat  creştin,  ia  în 
serios  morala  lui  Hristos.  Dovezi  ?  Ne  îmbie  multe.  Nu  le  vom  înşira 
pe  toate. 

„  Toate  dispoziţiile  legilor  democratice  în  contradicţie  cu  con¬ 
cepţia  morală  a  educaţiei  poporului  se  vor  suprima.  Statul  etnocratic 
nu  poate  legifera  păcatul  pentru  a-şi  creia  venituri  bugetare".  Dis¬ 
poziţie  unică  —  pe  glob.  Dreptaceea,  bunăoară  „ alcoolul  şi  deriva¬ 
tele  lui  se  vor  interzice  din  consumaţie ",  O  soluţie  de  cremene.  Şi 
ca  aceasta  mai  sunt  multe  în  statul  în  care  sfinţii  creştinătăţii  şi 
vitejii  neamului  sunt  proclamaţi  de  model  al  educaţiei  naţionale.  Mai 
vreţi  una  —  tot  atât  de  „tare"?  „Statul  etnocratic  afirmă  răspun¬ 
derea  morală  a  tuturor  creatorilor  de  cultură.  Precum  poporul  nu 
poale  fi  hrănit  cu  hoituri,  tot  astfel  sufletul  lui  nu  poate  fi  hrănit 
cu  pornografie  şi  idei  dizolvante" .  Deaceea  „  toate  instituţiile  şi  între¬ 
prinderile  de  difuzare  a  culturii  vor  fi  în  mâna  Românilor  neaoşi  şi 
sub  controlul  statului “. 

Un  ultim  cuvânt  despre  regimul  celorlalte  culte  pământene  şi 
poziţia  lor  faţă  de  Biserica  neamului  românesc.  Problema-i  destul  de 
spinoasă.  Deslegarea  pe  care  i-o  dă,  însă,  e  cât  se  poate  de  noro¬ 
coasă.  In  primul  rând,  fraţii  Români  uniţi  cu  Roma...  „ Catolici  în 
dogmă,  ei  au  rămas  ortodocşi  prin  forma  şi  prin  esenţa  cultului “. 
Din  aceste  două  pricini  —  adică  întrucât  sunt  un  mădular  desfăcut 
din  trupul  românesc,  de  Roma  papală,  care  a  rămas  totuşi  ortodox 
prin  forma  şi  prin  esenţa  cultului  —  statul  etnocratic  îi  socoteşte  ca 
făcând  parte  „în  mod  practic  din  Biserica  naţională “.  Prin  această 
dispoziţie,  pe  care  noi  o  socotim  fericit  inspirată,  se  lasă  loc  liber 
doritei  reparaţii  care-i  va  încadra  din  nou,  odată  şi  odată,  în  Bi¬ 
serica  neamului  din  care  au  fost  rupţi.  Lucru  care  —  deşi  anevoe, 
trecând  peste  multe  greutăţi,  înfrângând  destule  împotriviri  —  tot  se 
va  face.  Programul  statului  etnocratic,  prin  regimul  de  care-i  îm¬ 
părtăşeşte,  lasă  să  se  întrevadă  această  posibilitate.  Actul  dela  1700 
—  ca  orice  act  omenesc  —  nu-i  vecinie.  Vec mică  şi  nebiruită  de 

nimic  —  nici  chiar  de  porţile  iadului  —  e  numai  Biserica  cea  una, 
sfântă,  sobornicească  şi  apostolească  pe  care  a  întemeiat-o  Hristos. 

Celelalte  culte  istorice  „vor  fi  libere  cu  condiţia  respectului  faţă 
de  stat  şi  a  renunţării  la  orice  prozelitism  printre  Romăni“,  cari  au 
o  Biserică  a  lor  capabilă  să-i  mântuiască.  Singur  „cultul  talmudic 
al  urii  împotriva  creştinismului,  nu  va  putea  fi  subvenţionat" . 

O  măsură  care  ne  ample  sufletul  de-o  imensă  bucurie,  e  cea 
privitoare  la  secte:  „pe  teritoriul  statului  etnocratic  român  nu  se  vor 
admite  sectele  sub  nici  un  motiv",  pentrucă  „ele  sunt  o  primejdie 
pentru  stat".  Am  putea  zăbovi  îndelung  pe  marginea  acestei  dispo¬ 
ziţii  cuminţi.  N-o  facem.  Vom  reveni  altădată.  Subliniem  însă  un 
lucru:  această  măsură  na  urmăreşte  să  acopere  vre-o  închipuită 
slăbiciune  a  Bisericii  neamului,  nici  acea  pretinsă  lipsă  de  spor  în 
pastoraţie  pe  care  ne-o  reproşază  „ Unirea “  blăjană  oridecăteori 
se  supără  pe  noi  (asta  se’ntâmplă  des:  odată’n  săptămână .).  Nu. 
Programul  statului  etnocratic  e  clar  şi  categoric  în  această  privinţă : 
sectele  vor  fi  interzise  pentrucă  „sunt  o  primejdie  pentru  stat".  Cât 
am  strigat  noi,  aici,  acest  adevăr  —  şi  alţii  mai'nainte  de  noi! 

Aceeaşi  soartă  o  vor  avea  toate  societăţile  oculte.  „In  afară 
de  Siguranţa  generală  a  statului,  etnocraţia  nu  admite  nici  un  fel  de 
organizaţie  secretă"  pentrucă  „tot  ce  e  secret  însemnează  conspiraţie 
împotriva  bunei  rândueli  a  vieţii  naţionale".  In  consecinţă,  francma¬ 
soneria  —  care  „e  mult  mai  primejdioasă  pentru  statul  etnocratic 
decât  însuşi  comunismul,  prin  faptul  că  lucrează  în  ascuns"  —  ro- 
tarismul,  şi  toate  celelalte  asociaţii  de  caracter  secret  vor  fi  desfiin¬ 
ţate.  Scopul  lor  e  subjugarea  neamului  nostru  faţă  de  puterile  inter¬ 
naţionale.  Demnitarii  cari  vor  fi  descoperiţi  ca  membrii  ai  acestor 
organizaţii  vor  fi  destituiţi"  ca  unii  cari  „au  călcat  jurământul  de 
credinţă  faţă  de  rege  şi  de  statul  naţional". 

E  un  aer  proaspăt  până  şi’n  cuvinte —  ozonul  „Gândirii"  şi-al 
„ Calendarului "  creştin  —  în  această  grandioasă  construcţie  care 
încununează  cugetarea  politică  a  dlui  Nichifor  Crainic.  Dsa  o  imbie, 
fără  să  ceară  nimic  in  schimb,  partidelor  naţionaliste  dela  noi,  cari 
cu  multă  părere  de  rău  trebue  să  o  spunem,  nu  se  înţeleg  prea  stră¬ 
lucit  întreolaltă  asupra  metodelor  prin  cari  vor  să  creieze  cealaltă 
Românie,  deşi  glasul  îndurerat  al  ţării  le  imploră  mereu  să  închege 
un  front  unic  în  faţa  primejdiilor  ce  ne  pândesc  din  toate  ungherele. 

Va  isbuti  oare  ? 

Noi  îi  dorim  sincer  acestui  program  politic  —  care  nizueşte  să 
realizeze  salvatoarea  deviză :  omilia  instaurare  in  Christo  —  să 
n'aibă  soartea  utopiilor  cari  nau  isbutit  să  cucerească  altceva  decât 
o  pagină  îngropată  în  cartoanele  cine  ştie  cărei  istorii  a  doctrinelor 
politice  şi  economice  menită  să  facă  deliciul  „ civilizaţilor “  vremurilor 
prezente  şi  viitoare. 


GRJGORIE  T.  MARCU 


MIŞCAREA  LITERARĂ 

Cămile  Flammarion:  DUMNEZEU  ÎN  NATURA.  Trad.  de  Arthie- 
reul  Irineu  Mihălcescu  şi  Pr.  Vicfor  Nicolescu.  Bucureşti,  Ediura 
„Pace",  1937.  Pag.  466.  Lei  100. 

Cartea  lui  C.  Flammarion:  „Dumnezeu  în  natură",  a  făcut  la  apa¬ 
riţia  ei,  o  impresie  puternică.  Ea  se  ridică  împotriva  mentalităţi  unui 
veac  materialist  şi  ateu,  cu  un  cortegiu  însemnat  de  adepţi,  între 
cari  amintim  pe  Moleschoft,  Biichner,  Vogf,  Czolbe,  A.  Comie  ele. 

înzestrat  cu  un  spirit  critic  deosebit,  ajutat  de  o  cultură  ştiin- 
tifică  vastă,  dublată  de  un  puternic  talent  literar,  C.  FI.  s'a  ridicat 
deasupra  şi  împotriva  contemporanilor  săi,  cari  reduceau  totul  la 
materie  şi  la  procesul  ei  inconştient. 

Adept  şi  susţinător  al  concepţiei  spiritualiste,  câştigată  în  urma 
unor  minuţioase  cercetări  ştiinţifice,  el  a  văzut  în  natură  „o  poemă" 
în  care  „spiritul  cugetător,  oricum  ar  observa  găseşte  un  drum  care 
duce  ia  Dumnezeu"  (pag.  419). 

Ca  să  intrăm  în  poziţiunile  acestei  concepţii,  să  urmărim  îm¬ 
preună  cu  autorul  cărările  cari  duc  Ia  Dumnezeu  din  observarea 
naturii.  Volumul  se  împarte  în  cinci  cărţi. 

Cartea  I  poartă  titlul :  Forţa  şi  Materia. 

Ştiinţa  veac7XlX  susţinea  că  nafura,  macro  şi  microcosmosul, 
cu  ioată  diversitatea  aspectelor  ei,  nu  e  decât  un  produs  întâmplător 
al  eternei  materii.  Aceasta  guvernează  lumea.  „Omul  e  un  produs 
al  materiei"  cum  zicea  Biichner.  Sau,  „a  frai  nu  e  decât  o  formă 
particulară  a  mecanicei"  adaugă  Virchow.  Asemenea  fraze,  pretinsa 
ştiinţă  a  veacului  XfX-lea  a  furnizat  la  iot  pasul.  Concepţia  domi¬ 
nantă  în  acesi  veac  era  cea  mecanicistă.  Acesteia,  FI.  ii  opune  teza 
dinamismului,  care  nu  reduce  ţoale  fenomenele  ia  materie,  ci  la  Idea 
de  forţă. 

Un  prim  drum  care  duce  la  Dumnezeu  e  acesta:  „Dela  ma¬ 
terie  noi  ne  ridicăm  la  forţele  cari  o  cârmuesc,  dela  forţe  la  legile 
cari  le  guvernează,  dela  legi  la  tainicul  lor  autor"  (peg.  43). 

Să  vedem  însă  pe  unde  duce  acest  drum  al  mărturisirii  divi¬ 
nităţii?  Cari  sunt  aspectele  şi  frumuseţile  lui,  încât  ajunşi  la  capătul 
lui  să  putem  exclama  cu  psalmisiul:  „Mari  şi  minunate  sunt  lucrurile 
Tale  Doamne". 

1.  Mai  întâi  Flammarion  dă  glas  cerului,  cu  luminile  lui  mărefe 
de  aştri. 

Regularitatea  şi  armonia  luminilor  cereşti  minunează  mintea 
noastră  şi  o  cântă  toţi  asironomii  alaiuri  de  psalmist.  Dacă  ne-am 
imagina  numai  lipsa  acestora,  mintea  ni  s’ar  întuneca  gândindu-ne  la 

consecinţele  ei  groaznice.  „O  lumi  cereşti,  zice  autorul,  voi  pove¬ 
sti  i  gloria  lui  Dumnezeu"  în  termeni  neîntrecuţi  (pag,  60). 

2.  Pământul,  cu  legile  cari  îl  stăpânesc,  cu  proporţiile  definite 
cari  înso|esc  toate  combinaţiile  şi  unde  hazardul  dă  explicaţii  ridi¬ 
cole,  acest  pământ  e  încă  o  mărturie  puternică  despre  prezenţa  lui 
Dumnezeu  în  lume. 

Lumea  anorganică  şi  .  organică,  viaţa  infinitului  mic,  ca  şî  cea 
a  plantelor,  vorbesc  toate  —  celor  ce  ştiu  să  înţeleagă  minunatul  lor 
graiu  —  despre  Creator.  „Dumnezeu  cel  etern,  imens,  atotştiutor, 
atotputernic,  a  trecut  pe  dinaintea  mea,  zicea  Line,  după  admirabilele 
sate  lucrări  asupra  organiza{iunii  plantelor"  Ipag,  78). 

Cartea  H.  Viaţa.  O  aiee  minunată,  care  duce  pe  ceice  o  cu¬ 
noaşte  cu  adevărat  la  izvorul  şi  principiul  vieţii,  la  Dumnezeu. 

Cu  o  ironie  fină  autorul  supune  unei  serioase  criiici  teoria  ma¬ 
terialistă.  Gândirea  e  un  produs  al  creerului,  orecum  fierea  e  o 
secretiune  a  bilei.  Acesta  era  crezul  materialist.  Toată  ştiinţa,  oricâ|i 
lauri  au  încununat  rezultatele  ei  strălucite,  nu  a  putut  să  reducă  viata 
la  combinările  chimice  din  laborator.  „Niciodată  chimistul,  nu  va 
putea  să  facă  în  laboratorul  său  o  frunză,  un  fruct,  sau  un  organ" 
(pag  137).  Viaţa  are  aspecte  multiple  şi  variate.  Unii  s’au  lovit  de  ele, 
cum  se  loveşte  orbul  fără  călăuză  la  cotiturile  drumului.  Ia!ă-ne  chiar 
]a  începutul  ei:  originea  fiinţelor.  Câte  păreri  şi  aici,  câte  încercări 
de-a  ieşi  Ia  lumină.  Materialismul  antic,  generafiunea  spontanee,  viaţa 
căzută  din  aştri  învăluită  în  scoarţa  meteorilor.  Tot  atâtea  frunze 
uscate,  ale  mintii  omeneşti,  cari  au  căzut  cu  o  toamnă  mai  târziu 
sau  mai  devreme.  Adevărul  este  unul :  atât  la  originea  fiinţelor  vii, 
cât  şi  ia  apariţia  lor  succesiva  şi  progresivă  pe  pământ  „se  vede 
limpede  existenţa  imei  puteri  creatoare,  sau  cu  alte  cuvinte  a  unui 
Dumnezeu  ascuns"  (pag.  187). 

Cartea  III:  Sa  fieful.  Autorul  trece  ia  mărturisirea  lui  Dumnezeu 
din  însăşi  construcţia  organismului  omenesc,  a  acestui  om  care  de 
atâtea  ori  s’a  răsvrătit  şi  a  căutat  să-l  alunge  pe  Dumnezeu  din 
lume.  însăşi  această  încercare  fără  izbândă  e  o  dovadă  despre 
prezenta  lui  Dumnezeu  în  lume. 

Aici  respinge  afirmaţiile  malerialiştilor,  cari  reduc  proprietăţile 
sufletului  la  funcţiuni  ale  creerului,  ia  excitări,  condensări  şi  dila¬ 
tări  ale  sistemului  nervos.  —  Sufletul  este  ceice  cârmueşte  corpul. 
Pentru  acest  adevăr  aduce  o  seamă  de  argumente  din  medicină, 
psihiatrie  şi  metafizică. 

Că  nu  suntem  un  rezultat  al  mişcărilor  cerebrale  ne-o  dovedeşte 
personalitatea  noastră,  unitatea  sufletului  şi  permanenta  identitate  a 
lui  spre  deosebire  de  mulţimea  mişcărilor  cerebrale  şi  continua 
schimbare  şi  prefacere  a  materiei,  in  fine,  că  noi  nu  suntem  ceeace 
mâncăm,  nici  facultăţile  inteiectuale  nu  fac  parte  din  chimie,  ne-o 
arată  până  la  evidentă  voîn|a  noastră.  Oamenii  mari,  caracterele 
tari,  cu  o  voinţă  puuternică,  trăesc  deasupra  sferei  materiale. 

„Admitem,  zice  Flammarion,  influentele  dinafară,  însă  de  aci  şi 

până  ia  a  consimţi  câ  ele  singure  produc  omul,  esle  o  mare  depăr¬ 
tare"  (pag.  529). 

Cartea  IV.  Menirea  fiinţelor  şi  a  lucrurilor.  Aici  autorul  critică 
două  teze  contrare.  Prima,  a  celor  ce  reduc  totul  în  natură  la  om. 
Aceştia  văd  scopul  în  natură,  admit  o  teleologie,  dar  una  utililaristă. 
Această  teză  e  tot  aşa  de  greşită  ca  şi  a  doua,  care  neagă  orice 
teleologie  în  lume.  Ea  micşorează  şi  e  nedemnă  de  idea  de  Dumnezeu. 
In  natură  există  un  plan  măreţ  şi  general.  In  jurul  lui  converg  cele¬ 
lalte.  „Lumea  nu  este  jocul  unei  vorbiri  fără  rost.  ci  o  poemă  în 
mijlocul  căreia  noi  suntem  nişte  umile  personagii  şi  al  cărei  autor 
nevăzut,  ne  învălue  cu  strălucirea  lui  fără  margini"  (pag.  411). 


Cartea  V.  Dumnezeu.  E  un  imn  ta  adresa  Creatorului. 

Studiul  naturii  duce  la  idea  de  Dumnezeu,  care  „fără  să  cu¬ 
noască  osteneala,  conduce  totul,  prin  puterea  inteligenţei  Sale“,  Intre 
religie  şi  ştiinţă  nu  e  antagonism.  Ştiinţa  ajută  religiei  şi  religia  se 
bazează  pe  adevărata  ştiinţă. 

Acesta  e  pe  scurt  conţinutul  acestei  cărţi  frumoase. 

In  româneşte,  cartea  apare  acum  în  a  doua  ediţie,  prin  munca 
neobositului  şi  savantului  profesor  Arhiereul  Irineu  Mihălcescu,  secondat 
de  Păr.  Victor  Nicolescu.  Ediţia  primă  a  apărut  în  1914.  Ea  cu¬ 
prindea  abia  jumătate  din  materialul  prezentei.  In  această  carte  se 
pot  găsi  gânduri  înalte  şi  adevăruri  menite  să  deschidă  ochii  acelor 
„profesoraşi"  cari  mai  stau  încă  sub  balastul  teoriilor  materialiste 
ale  veacului  trecut. 

Un  cuvânt  bun  şi  de  laudă  se  cuvine  şi  tinerei  edituri,  de  sub 
conducerea  harnicului  preot  FI.  M.  Gâldău. 

Preot  V.  COMAN 


Dionisie  Pseudo-Areopagitul :  DESPRE  NUMELE  DIVINE.  TEO¬ 
LOGIA  MISTICĂ,  trad  din  greceşte  de  Pr.  Cicerone  lordâchescu 
şi  77».  Simenschy •  laşi,  Tip.  Ţerek,  1936  LW4-125  pag.  Preţul  Lei  80. 

Sunt  adeseori  comori  ascunse  prin  locuri  retrase  cari  repre¬ 
zintă  valori  nebănuite.  Se  spune  că  aceste  comori  lasă  o  flacără 
care  luminează  noapfea  deasupra  locului  unde  sunt  ascunse,  înles¬ 
nind  astfel  găsirea  lor.  Aşa  sunt  şi  pentru  suflet  comori  ascunse,  de 
valoare  neîntrecută.  Pe  lângă  sf.  Scripturi,  scrierile  sfinţilor  Părinţi 
formează  astfel  de  comori.  Ele  sunt  însă  ascunse  prin  vrafuri  col¬ 
buite  de  nepăsarea  vremurilor.  Dar  fericit  acela  care  le  vede  lu¬ 
mina,  le  înţelege  duhul  şi  le  descopere  pentru  a  fi  de  folos  şi  altora. 

încă  din  anii  trecuţi,  Părintele  prof.  C.  lordâchescu,  cunoscând 
duhul  scrierilor  sf.  Părinţi,  s'a  apucat  plin  de  râvnă  să  întoarcă  şi 
pe  limba  noastră  românească  din  scrierile  acestea.  Astfel  a  tradus 
în  şirul  publicaţiilor  cu  titlul:  „Din  vechea  literatură  creştină", 
„Omiliile  duhovniceşti"  ale  sf.  Macarie  Egipteanul;  „Ierarhia  Ce¬ 
rească  şi  ierarhia  Bisericească"  a  lui  Dionisie  Pseudo-Areopagitul, 
şi  acum,  împreună  cu  dl  Th.  Simensky:  „Numele  Divine"  şi  „Teologia 
Mistică*  ale  aceluiaş  misterios  autor  numit  Pseudo-Areopagitul. 

Un  strălucit  studiu  introductiv  al  păr.  C.  Iordăchescu  lămu¬ 
reşte  în  chip  magistral  unele  probleme  tratate  în  traducerea  de  fată, 
care  având  un  caracter  filosofic-teologic,  nu  e  uşor  de  înjeles.  Re¬ 
comandă  şi  în  teologie  formarea  unui  sistem  de  gândire  mai  adânc* 
care  să  fie  în  stare  să  disece  probleme  de  o  profunziune  cum  numai 
în  teologie  se  pol  găsi.  Teologul  nu  trebue  să  se  mărginească  la 
un  ram  oarecare,  ci  să  aprofundeze  problemele  teologice  prin  stu¬ 
dierea  asiduă  a  acelor  „părin{i  şi  scriitori  bisericeşti,  care,  cu  talent 
şi  devotament  şi-au  închinat  viata  evangheliei  şi  pătrunderii  fainelor  ce 
le  ascunde  învăţătura  ei*. 

In  acelaş  studiu  introductiv  expune  în  linii  generale  diferitele 
sisteme  filosofice  greceşti  cari  au  avut  oarecare  influinjă  asupra 
gânditorilor  creştini  din  veacurile  primare,  precum  şi  concepţia  areo- 
pagiiică  despre  Dumnezeu.  Dionisie  Pseodo-Areopagitul  este  un  re¬ 
prezentant  a!  teologiei  negative.  Pe  Dumnezeu  nu-1  pufem  cunoaşte, 
nu-1  putem  tălmăci  şi  desluşi  în  limbi  omeneşti,  căci  El  scapă  ori¬ 
cărei  categorii  a  mintii  omeneşti.  El  esie  supra-categorial,  supre- 
exisiential,  supra-esenjă.  Tot  acolo  concepţia  areopagifică  despre 
bine  şi  rău  şi  despre  cunoaştere  şi  exlaz.  Exisiă  o  cunoaştere  ima¬ 
nentă  şi  una  transcendentă  sau  trans-sensibilă.  Prima  se  câştigă  cu 
ajutorul  rajiunii;  a  doua,  numai  prin  extaz. 

Ajungem  la  însăşi  iraducerea,  care  se  începe  cu  o  dedicaţie 
în  stilul  celor  pauline:  „Dionisie  presbiierul  către  *ovarăşul  său 
de  preofie  Timoteiu*.  După  ce-i  spune  acesfui  prieten  că  după 
terminarea  unui  alt  tratat  numit  „Schitele  teologice*  îi  va  scrie  ceva 
despre  Numele  ce  i  s’au  dai  lui  Dumnezeu,  începe  să-şi  spună  pă¬ 
rerile  în  legătură  cu  existenta  şi  cunoaşterea  lui  Dumnezeu:  Divini¬ 
tatea  „esle  viata  cetorce  viefuesc,  esenţa  celorce  există,  obârşie  şi 
cauză  a  toată  viata  şi  existenta  prin  aceia  că  bunălaiea  sa,  a  tăcui 
să  existe  şi  să  se  menjină  în  exisien}ă  cele  ce  sunt*  (p.  4). 

In  ceeace  priveşte  numele  lui  Dumnezeu  celui  mai  presus  de 
orice  existentă,  lucru  sau  fiinţă ,  cauză  a  fuiuror  celor  văzute  şi  ne- 
văzule  „i  se  pofriveşte  şi  lipsa  de  nume,  precum  şi  numele  a  toate 
ce  există*  (p.  10),  deoarece  El  e  mai  presus  de  existentă  şi  în  toate 
cele  existente.  Dar  fiecare  nume  ce  se  dă  lui  Dumnezeu  frebue  să 
se  ia  ca  referire  la  întreaga  dumnezeire  şi  nu  ca  ceva  ce  împarte 
pe  Dumnezeu.  Aceasta  este  unirea  divină  care  unifică  şi  deosebeşte. 

Dumnezeu  e  numit  şi  Binele.  El  este  în  sine  binele  şi  cauza  a 
fot  binele,  căci  toate  cele  existente  au  fost  făcute  bune.  In  legătură 
cu  binele  e  şi  frumosul.  Dumnezeu  „este  frumos  în  sine  şi  prin  sine, 
frumos  în  chip  unic  şi  veşnic*  (p.  37)  şi  nu  există  ceva  din  câte  sunt 
care  să  nu  participe  la  frumos  şi  la  bine. 

Răul  ca  opus  al  binelui  nici  nu  există.  Răul  n’are  existentă  în 
sine  „ci  este  o  lipsă  a  binelui.  El  nu  este  nici  din  Dumnezeu,  căci 
atunci  Dumnezeu  n'ar  mai  fi  Binele.  Şi  nu  este  nici  din  îngeri. 
Nici  chiar  îngerii  cei  răi  nu  sunt  răi,  deoarece  ei  îşi  au  existenta 
din  bine  şi  sunt  răi  numai  întrucât  le  lipsesc  viriujile  îngereşti. 

Răul  nu  există  nici  în  natură,  numai  ca  „privaţiune  dela  cele  fireşti" 
(p.  57),  nici  în  materie,  căci  nu  poate  întrejine  binele  ce  e  rău. 

Dumnezeu  este  existenţa  cea  mai  presus  de  orice  lucru  existent, 
în  sensul  că  „El  n’a  fost,  nici  nu  va  fi,  nici  nu  s’a  făcut,  nici  nu 
devine,  nici  nu  va  deveni"  (p.  66),  Din  acest  atribui  reiese  acela  al 
viejii.  El  e  viaţa  a  toate,  toate  prin  sine  vieţuesc  şi  în  sine.  Ca  în- 
ţelepc  une,  le  şîie  pe  toate  cele  ce  există,  căci  îşi  au  existenţa  în 
Ei.  Ca  putere  este  mai  presus  de  orice  putere  şi  ca  dreptate  ei  dă 
tuturor  ioate  cele  ce  ii  se  cuvin. 

Dumnezeu  este  pace  şi  toate  existând  în  Dumnezeu  nîzuesc 
spre  pace.  El  fiind  creatorul  păcii  în  sine,  şi  a  păcii  universale  şi 
particulare.  Vorbeşte  apoi  despre  numele  infinite  ale  iui  Dumnezeu, 
despre  desăvârşirea  Lui,  despre  unitate,  ca  ceeace  cuprinde  în  sine 
totul. 


Teologia  mistică  e  mai  scurtă  şi  vorbeşte  despre  întunericul 
divin,  acea  negrăită  şi  indescriptibilă  stare  mistică  ce  uneşte  pe  om 
cu  Dumnezeu,  cauza  tuturor,  cauza  lucrurilor  sensibile  şi  care  nu  e 
nimic  din  cele  sensibile,  cauza  prin  excelenţă  a  celor  inteligibile, 
dar  care  nu-i  nimic  din  cele  ce  se  pot  înţelege  cu  mintea  omenească. 


Traducerea  e  lămurită  prin  paranteze,  făcute  de  traducători, 
cari  uşurează  muii  înţelegerea.  Punctuaţia  e  desăvârşită,  ceeace  în¬ 
lesneşte  mult  priceperea  unei  scrieri  cu  caracter  filosofic. 

Nu  se  găsesc  cuvinte  prin  cari  s’ar  putea  arăta  mulţumirea 
celor  ce  au  posibilitatea  să  se  adape  din  izvoarele  literafurii  clasice 
or'odoxe  faţă  de  distinşii  traducători,  cari  şi-au  luat  sarcini  atât  de 
grele  de  a  da  şi  teologiei  ortodoxe  româneşti  spre  utilizare  tezau¬ 
rele  primelor  veacuri  creştine,  cari  abundă  în  duh  şi  inspiraţie  divină. 


GH.  MALENE 


D.  Fecioru,  doctor  în  teologie:  BIBLIOGRAFIA  TRADUCE' 
RILOR  ÎN  ROMÂNEŞTE  DIN  LITERATURA  PATRISTICĂ;  Voi.  I, 
Fascicole  I:  Epoca  dela  1691  până  la  1833;  Bucureşti,  „Bucovina", 
I.  E.  Torouţiu,  1937;  82  pagini.  Preţul? 

Se  cunoaşte  iniţiativa  luată  de  Patriarhia  română  în  scopul  tăl¬ 
măcirii  pe  româneşte  a  imensului  tezaur  de  înţelepciune  şi  teologie 
creştină  depozitat  în  literatura  patristica.  Noi  am  ap!audat~o  cordial 
şi  am  legat  aiâtea  nădejdi  de  ea.  Dar  să  fim  sinceri  şi  să  mărtu¬ 
risim  că  oridecâteori  răsbătea  în  presa  bisericească  dela  noi  vestea 
că  Patriarhia  română  n’a  uitat  acest  plan  mai  vechiu  al  său  şi  mereu 
flutură  pe  dinaintea  celor  în  stare  să-i  dee  urmare  invitaţia  de  co¬ 
laborare  la  această  uriaşă  faptă  ortodoxă,  noi  o  însoţeam  totdeauna 
cu  o  exclamaţie  ca  aceasta:  în  sfârşit,  vom  putea  să  spunem  că  au 
căzut  zăvoarele  cari  ţineau  departe  de  ochii  noştri  nedeprinşl  cu  eli- 
neasca  mărgăritarele  sfinţilor  Părinţi;  că  de-acum  înainte  ne  vom 
pune  şi  noi  în  rând  cu  lumea.  Ştiam  şi  până  acum  —  cam  vag  ce-i 
drept  —  că  ceva  din  imensul  depozit  de  literatură  patristică  exista 


400 


REVISTA  TEOLOGICA 


tradus  de  mult  în  limba  românească.  Şi  ca  noi  vor  mai  fi  fost  de¬ 
stui,  chiar  dacă  nu  to{i  vor  avea  curajul  să  se  spovedească  aşa 
cum  noi  facem.  Dealtfel  această  necunoaştere  cantitativă  a  tradu¬ 
cerilor  româneşti  din  sfinţii  Părinţi  nu  însemnează  ignoranţă,  pentrucă 
nu  oricine  are  răgaz  şt  răbdare  să  şteargă  praful  de  pe  rafturile 
bătrânelor  noastre  biblioteci  ca  să  inventarieze  aceste  traduceri. 
Scuzabilă  până  acum,  pentrucă  ne-a  lipsit  lucrarea  care  să  ne  pună 
în  situaţia  de-a  putea  lua  cunoştinţă  de  ele  repede  şi  comod,  necu¬ 
noaşterea  traducerilor  româneşti  din  literatura  patristică  nu  mai  poate 
fi  justificată  nici  cum  de-aici  înainte. 

Un  tânăr  şi  foarte  harnic  teolog  român  ortodox,  dl  Dr.  Du¬ 
mitru  Fecioru  a  luat  asupra  sa  munca  atât  de  anevoioasă  a  alcă¬ 
tuirii  unei  bibliografii  complecte  şi  lucrată  după  cele  mai  severe 
pretenţii  ştiinţifice,  a  traducerilor  româneşti  din  literatura  patristică. 

Două  motive  l-au  îndemnat  îndeosebi  pe  dl  D.  Fecioru  să  se 
apuce  de  această  migăloasă  lucrare.  In  primul  rând  lipsa  unui  asemenea 
„catalog"  complect  şi  riguros  ştiinţific  alcătuit.  In  al  doilea  rând, 
dsa  voieşte  să  corecteze  opinia  greşită  după  care  traducerile  ro¬ 
mâneşti  din  sf.  Părinţi  sunt  socotite  a  fi  —  în  necunoşiinţă  de  cauză 
—  mult  mai  puţine  decum  sunt  în  realitate. 

Un  prim  fruct  al  cercetărilor  dsale  începuie  în  1933,  îl  alcă- 
tueşte  lucrarea  de  care  vorbim.  Ea  înregistrează,  în  ordinea  cron- 
nologică  a  apariţiei  lor,  descrie  bibliografic  şi  identifică  foaie 
traducerile  româneşti  din  Părinţii  şi  scriitorii  bisericeşti  efectuate  în 
epoca  dela  1691  —  când  a  apărut  la  Bucureşti  prima  ediţie  a  Măr¬ 
găritarelor  Iui  Ioan  Hcisoslom  şi  a  altor  sfinţi  tălmăcite  de  Ştefan  şi 
Radu  Greceanu  —  şi  până  la  1833,  anul  în  care  apar  ultimele  tipă¬ 
rituri  ale  unuia  din  cei  mai  rodnici  şi  mai  buni  traducători  pe  cari 
i-a  avut  Biserica  noastră:  Grigorie  Dascălul. 

Potrivit  planului  de  lucru  pe  care-1  urmează  metodic,  dl  D.  F. 
anunţă  complectarea  voi.  I.  al  lucrării  acesteia  cu  încă  două  fasci¬ 
cole,  cari  vor  îmbrăţişa  epocile  dela  1834  până  la  1874  (când  a 
apărut  revista  oficială  a  Sfântului  Sinod  „Biserica  Ortodoxă  Ro¬ 
mână"),  şi  1874  până'n  zilele  noastre. 

Un  al  Il-lea  volum  va  cuprinde  traducerile  româneşti  din  lite¬ 
ratura  patristică  păstrale  în  manuscris  la  Academia  Română  şi  la 
alte  biblioteci  din  ţară. 

însuşi  faptul  că  autorul  se  vede  nevoit  să  dee  o  atât  de  largă 
extensiune  lucrării  sale,  te  face  să  presupui  că  numărul  traducerilor 
româneşti  din  literatura  patristica  trebue  să  fie  mare.  Dl  D.  F.  afirmă 
chiar  că-i  foarte  mare.  „Am  găsit  material  foarte  mult,  în  mare  mă¬ 
sură  necunoscut"  —  ne  asigură  dsa  în  luminosul  cuvânt  cu  care-şi 
prefaţează  lucrarea  —  „şi  pot  să  afirm,  în  cunoscător,  că  avem  tradus 
aproape  jumătate  din  literatura  patristică “  grecească.  Mai  mult: 
din  bibliografia  pe  care  o  alcătueşte  dsa  se  va  putea  vedea  nu 
numai  numărul  mare  de  tălmăciri  în  româneşte,  ci  şi  calitatea  lor: 
„s'a  tradus  ce-a  fost  mai  reprezentativ  în  scrisul  creşlin,  ce-a  fosi 

mai  bun,  ce-a  fost  mai  frumos,  chiar  dacă  acesf  frumos  a  fosi  de 
mulie  ori  apocrif*. 

In  lumina  cercetărilor  lăudabile  ale  dlui  D.  F.,  iniţiativa  pornită 
de  Patriarhia  română  în  scopul  tălmăcirii  pe  româneşte  a  literaturii 
patristice  nu  va  mal  apărea  nimănui  o  noutate,  ci  o  coniinuare,  o 
reluare  a  unor  strădanii  insistent  cultivate  în  trecutul  nostru  biseri¬ 
cesc.  Lucru  care  nu  răpeşte  nimic  —  dimpotrivă  sporeşte  —  fru¬ 
museţea  acţiunii  patriarhale.  Pilda  înaintaşilor  se  cere  urmată. 

Aşteptând  restul  lucrării,  îi  mulfumim  dlui  D.  F.  că  ne-a  în¬ 
lesnit  rostirea  acestor  gânduri  şi  o  clarificare  pe  care  o  prefuim. 

GRIOOR1E  T.  MARCU 

❖ 

Dr.  theol.  Wilhelm  Schiitz,  Direkior  des  Domkandideiensiifies 
Berlin:  DAS  JOHANNES-EVANGELIUM  iiberseizi  und  ausgelegt. 
GusiavSchloessmanns  Verlagsbuchhandlung  (Gusiav  Fick)  Leipzig  und 
Hamburg,  1936.  Pag.  156.  Preţul:  2'60  RM. 

Cartea  aceasta  face  parte  din  colecfiunea  „Bibelhilfe  fur  die 
Gemeinde,  eine  volkstiimliche  Einfuhrung  fur  Bibelleser*,  care  a  în¬ 
ceput  să  publice  în  anul  1936,  începând  cu  prima  epistolă  către  Co- 
rinteni  şi  a  cărei  aparifie  continuă  încă  şi  azi.  Colecfiunea  apere 
sub  conducerea  lui  Erich  Stânge  şi  cu  colaborarea  unor  teologi  re¬ 
numiţi,  ca  :  Dr.  Wilhelm  Herbsf,  Prof.  univ.  Hans  Wilhelm  Herzberg, 
Iakob  Kroeker,  Paul  Le  Seur,  Dr.  theol.  Hans  LHje,  Dr.  fheol.  Wilhelm 
Schiifz  ş.  a. 

Dupăcum  arată  şi  numele,  colecfiunea  prezentă  nu  urmăreşte 
altceva  decât  să  pună  la  dispoziţia  cititorilor  Sf.  Scripturi  o  tra¬ 
ducere  şi  o  tâlcuire  populară. 

Colaboratorii  respectă  acest  deziderat.  Ei  nu  vreau  să  dee  un 
comenfar  savant  şi  complicai,  ci  o  explicare  populară,  tntr’o  limbă 
simplă  şi  pe  înţelesul  tuturor. 

Cât  priveşte  volumul  de  fafă,  constat  că  autorul  şi-a  ajuns 
scopul.  Nu-mi  asum  pretenfia  de  a  aprecia  exacfiiafea  traducerii 
şi  corectitudinea  exegezei  şi  a  principiilor  ei,  penfrucă  nu  intra  în 
competinfa  mea.  Observ  numai  că  avem  a  face  cu  un  comenfar 
protestant,  pe  care  ortodoxul  trebue  să-l  citească  cu  dublă  aten¬ 
ţiune,  pentru  a  nu  cădea  în  apele  protestantismului.  Neîncărcat  cu 
balast  lexicografic  şi  lipsit  de  istoria  exegezei,  comeniarul  e  clar, 
simplu,  scurt  şi  cuprinzător.  Pentru  noi,  cari  nu  avem,  până  acum, 
întreaga  sf.  Scriptură  comentată,  măcar  ştiinţific,  necum  şi  popular, 
volumul  acesta  —  ca  şi  celelalte  ale  colecţiei  —  e  de  mare  folos, 
dacă  se  citeşte  cu  răgaz  şt  cu  pricepere.  C.  L  SÂRBU 

Preotul  D.  Cristescu ;  SFÂNTA  MĂNĂSTIRE  ARNOTA.  Râm- 
nicul-Vâlcii,  Tipografia  „Episcopul  Variolomei*  1937,  pag.  168+38 
planşe  în  afară  de  iexi,  pe  hârtie  de  ilustraţii.  Preţul  Lei  150. 

Anunţam  oarecând  (vezi  colecţia  anului  curent,  p.  47)  că  sfânta 
mănăstire  Arnota,  ctitoria  dreptcredinciosului  voevod  Matei  Basarab, 
va  fi  restaurată.  Astăzi  suntem  în  măsură  să  cunoaştem  îndeaproape 
întru  tot  lăudata  faptă  a  preoţimii  oltene,  din  frumoasa  carte  despre 
care  e  vorba  aici  şi  pe  care  a  alcătuit-o  C.  preot  D.  Cristeseu,  con¬ 
silier  referent  la  secfia  culturală  a  episcopiei  Râmnicului  Noul-Se- 
verin  şi  sufletul  comitetului  de  iniţiativă  pentru  restaurarea  acestei 
oropsite  ctitorii  domneşti. 

Părintele  consilier  episcopesc  D.  Cristeseu,  suflet  sincer  şi  entu¬ 
ziast,  şi-a  făcut  din  această  pioasă  faptă  o  întreagă  problemă.  Lucru 
pe  care-1  ghiceşti  din  fiecare  fila  a  acestei  lucrări  alcătuite  cu  scopul 
de  a  servi  iniţiativa  restaurării  pomenitei  mănăstiri,  trezind  inieresul 
tuturor  celor  ce-o  vor  citi  cu  luare  aminte  şi  încălzindu-i  întru  spriji¬ 
nirea  efeclivă  a  acţiunii  de  refacere  a  acestui  istoric  locaş.  Bine¬ 
înţeles,  în  chipul  acesta  C.  Sa  este  primul  care  dă  o  pildă  ce-am 
vrea-o  urmată  de  cât  mai  mult!. 

Cartea  a  cărei  apariţie  o  semnalăm  cu  atâta  neprefăcută  bu¬ 
curie,  este  o  monografie  complectă  a  mănăstirii  Basarabilor  care 
reînvie  —  încet  dar  sigur  —  la  o  nouă  viată.  Două  părţi  esenţiale 
distingi  în  cuprinsul  ei :  isioria  mănăstirii  Arnota,  dela  întemeiere 
(probabil  sec.  XVI)  până’n  zilele  noastre  şi  istoria  refacerii  ei,  care 
a  început  înainte  cu  doi  ani.  Pe  câi  de  inslructivă-i  partea  primă, 
pe  atât  e  de  mângăitoare  cealaltă.  înarmat  cu  documentele  necesare 
scrierii  unei  asemenea  monografii  istorice  şi  ajutat  de  un  excepţional 
taleni  evocator.  Păr.  D.  Cristeseu  a  isbutit  sa  alcătuiască  o  carie 
clară'n  expunere,  lustruilă’n  graiu  şi  cât  se  poate  de  atrăgătoare  prin 
căldura  cu  care  pledează  pentru  sprijinirea  refacerii  Arnotei.  O  re¬ 
comandăm  călduros  şi  urăm  strădalnicului  autor  să  ducă  la  bun 
sfârşit  lucrarea  despre  care  ne-am  încredinţat  cu  ochii  noşlri  din 
splendidele  clişee  ce-i  împodobesc  cartea. 

Pentru  comande,  stă  la  dispoziţie  Librăria  arhidiecezană  din 
Sibiu.  GRIGORIE  T.  MARCU 

DESCHIDEREA  NOULUI  AN  ŞCOLAR  LA  ACADEMIA  TEO¬ 
LOGICĂ  „ANDREIANĂ"  s'a  făcut,  cu  solemnitatea  îndătinată.  Du¬ 
minecă  5  Septemvrie  a.  c. 

Dupăce  s’au  rugat  Iui  Dumnezeu  să  le  dee  sănătate  şi  spor 
ia  munca  pe  care  o  încep,  profesorii  şi  studenţii  Academiei  teolo¬ 
gice  „Andreiane",  însoţiţi  de  consilierii  arhiepiscopeşti  şi  mitropoli¬ 
tani  şi  de  ceilalţi  oaspeţi,  au  trecut  din  Catedrala  mitropolitană  în 
aula  Academiei,  unde  s’a  desfăşurat  serbarea. 

Acolo,  P.  C.  Prot.  Dr.  D.  Stăniloae  —  încadrat  de  câteva  co¬ 
ruri  bine  studiate  şi  conduse  de  noul  profesor  de  cântări  bisericeşti 
dl  P.  Gherman  —  a  rostit  cuvântarea  de  deschidere.  P.  C.  Sa  a 
zugrăvit  în  cuvinte  calde  şi  simţite  viaţa  pe  care  trebue  s’o  ducă 
un  student  teolog.  El  trebue  să  fie  în  contact  permanent  cu  Hristos. 
Din  această  pricină  1.  P.  SL  Mitropolit  Nicolae  a  dispus  ca  anul 
şcolar  să  înceapă  mai  curând  ca  deobiceiu.  In  încheiere,  a  urat  bun 
venit  celor  doi  studenţi  englezi  Martin  Pierce  şi  lloward  V.  Green, 
cari  urmează  cursurile  Academiei  teologice  „Andreiane*  şi  a  mul¬ 
ţumit  oaspeţilor  pentru  participarea  la  această  serbare. 

P.  C.  Prot.  Dr.  Gh.  Proca,  consilier  arhiepiscopesc,  a  împăr¬ 
tăşit  profesorilor  şi  studenţilor  binecuvântările  I.  P.  Sf.  Mitropolit 
Nicolae. 


LUPTA  CONTRA  CONCORDATULUI  IUGOSLAV  continuă  cu 
o  înverşunare  nemaipomenită.  Episcopatul,  clerul  de  mir  şi  cre¬ 
dincioşii  bisericii  surori  de  peste  Dunăre  dovedesc  o  solidaritate 
impresionantă  în  combaterea  acestui  acord  jicnifor  pentru  biserica 
şi  naţiunea  sârbească,  pe  care  primul  ministru  Stoiadinovici  şi  jan¬ 
darmii  ministrului  său  de  interne,  preotul  papistaş  Koroşeţ,  voiau  să-l 
ratifice  cu  orice  preţ.  Se’nţelege  că  presa  romano-catolică  de  pre- 
tutindenea  îi  susţine  după  vechiul  obiceiu,  vânturând  în  lume  tot  felul 
de  învinuiri  false  la  adresa  înverşunatei  opoziţii  stârnite  de  concor¬ 
datul  buclucaş. 

Care-i  adevărul? 

Concordatul  jugoslav  e  jicnitor  pentru  Biserica  ortodoxă  şi 
pentru  naţiunea  sârbească,  din  pricina  următoarelor  dispoziţii:  mem¬ 
brii  clerului  papistaş  —  potrivit  Concordatului  —  nu  pot  fi  judecaţi 
de  căjre  instanţele  judecătoreşti,  ci  de  către  o  comisiune  mixtă  al¬ 
cătuită  din  reprezentanţii  ministerului  de  justiţie  şi  aj  episcopatului 

catolic ;  copiii  născuţi  din  casatorii  mixte  vor  fi  crescuji  în  religia 
catolică ;  averea  bisericească,  în  caz  de  treceri  religioase  dela  cato¬ 
licism  la  alte  culte,  rămâne  bisericii  catolice,  în  vreme  ce  ortodoc¬ 
şilor  nu  li  se  garantează  acest  lucru ;  catolicii  se  împărtăşesc  de-o 
seamă  de  privilegii  în  şcoală,  în  armată  şi’n  instifufiunile  publice ; 
bisericii  papisfaşe  i  se  garantează  libertatea  de-a  putea  zidi  biserici 
şi  şcoli  oricând  şi  oriunde,  adică  chiar  şi  acolo  unde  actualmente 
n’are  credincioşi;  averile  bisericeşti  vechi,  confiscate  de  statul  au- 
stro-ungar  şi  iugoslav,  vor  fi  restituite  catolicilor.  In  schimbul  ace¬ 
stui  acord  oneros.  Vaticanul  promite  că  Croajii  şi  Slovenii  catolici 
vor  renunţa  la  autonomie. 

După  cum  se  vede,  scaunul  papal  a  ştiut  să-şi  târgue  exce¬ 
lent,  şi  de  astă  dată,  influin|a  pe  care  o  are  asupra  credincioşilor 
lui.  Insă  reacjiunea  fermă  a  ortodocşilor  i-a  cam  încurcai  viclenele 
socoteli  „de-acasă“. 

Indignarea  credincioşilor,  după  ce  s’a  revărsat  în  cunoscutele 
manifestaţii  şi  procesiuni  de  protest  cari  au  siropii  cu  sânge  stră¬ 
zile  Belgradului  şi  ale  altor  oraşe  sârbeşti,  a  căpătat  expresie 
de  curând  într’o  scrisoare  deschisă  pe  care  episcopul  ortodox  sârb 
P.  Sf.  Nicolae  Velimirovici  a  adresai-o  ministrului  de  interne  Ko- 
roşef.  Textul  ei  l-a  reprodus  „Telegraful  Român"  (Nr.  38  a.  c.)  din 
organul  oficial  al  Bisericii  anglicane  „Guardian".  Cu  uu  curaj 
exemplar,  neînfricatul  episcop  îi  înşiră  ministrului  papisiaş  loale  fără¬ 
delegile  şi  crimele  ce  le-a  făptuit,  în  toiul  luptei  deslănjuite  de  Con¬ 
cordatul  pricinaş  şi  îl  asigură  că :  „Ca  mădulare  ale  celei  mai  vechi 
biserici,  noi  găsim  consolare  în  luptele  nenumărate  ale  Bisericii  în 
cursul  celor  19  veacuri,  şi  din  care  mai  curând  ori  mai  târziu  a 
ieşit  biruitoare"... 

In  lata  acesiei  crâncene  opoziţii  —  la  care,  repetăm,  participă 
şi  norodul,  care  nu  se  sfieşte  să  huiduiască,  oriunde-i  întâlneşte,  pe 
deputa}u  şi  chiar  pe  miniştri  favorabili  Concordatului  —  guvernul 
Sfoiadinovici,  care  se  încăpăjinează  să  mai  stee  la  puiere,  a  începui 
să  bată  în  retragere.  Căci  după  câte  suntem  informaţi,  premierul 
jugoslav  ar  fi  ajuns  Ia  un  acord  cu  Sf.  Sinod  al  Bisericii  ortodoxe 
sârbeşti,  consimţind  să  amâne  „sine  die"  ratificarea  Concordatului 
la  senat,  să  pedepsească  aspru  pe  agenţii  forjei  publice  cari  au 
atacai  procesiunile  religioase  şl  să  garanteze  că  alegerea  patriar¬ 
hului  se  va  face  fără  nici  o  piedică  din  partea  guvernului. 


NOTE  ŞI  INFORMAŢII 


IN  ziua  de  25  Septemvrie 
a.  c.  a  intrat  în  ţară  l.  P.  Sf.  Sa 
Dionisie,  Mitropolitul  ortodox  al 
Varşoviei  şi  al  întregei  Polonii, 
înaltul  oaspe  vine  la  noi  —  în¬ 
soţit  de  vicarul  său  P.  Sf.  Epis¬ 
cop  Sava  de  Lublin  şi  de*o 
suită  restrânsă  —  să  cerceteze 
pe  I.  P.  Sf.  nostru  Patriarh  Mi- 
ron.  I-a  fost  pregătită  o  primire 
cât  se  poate  de  cordială. 

Cu  prilejul  acestei  vizite, 
care  confirmă  legăiurile  de  prie¬ 
tenie  dintre  Bisericile  ortodoxe 
română  şi  polonă,  ziarele  ro¬ 
mâneşti  —  în  frunte  cu  „Pagina 
Bisericii"  dela  „Universul"  (din 
26  Septemvrie  a.  c.),  —  împărtă¬ 
şesc  obştei  româneşti,  pe  co¬ 
loane  întregi,  o  seamă  de  date 
interesante  asupra  persoanei  ilu¬ 
strului  oaspe  şi  asupra  Bisericii 
pe  care  o  păstoreşte. 

I.  P.  Sf.  Mitropolit  Dionisie  a 
fost  chemat  Ia  cârma  Bisericii 
ortodoxe  polone  în  1923.  In 
urma  strădaniilor  I.  P.  Sf.  Sale, 
Patriarhul  ecumenic  Grigorie  al 
VH-lea  a  recunoscut,  prin  gra- 
mata  din  13  Noemvrie  1924, 
autocefalia  Bisericii  ortodoxe 
polone,  care  a  fost  proclamată 
solemn  la  Varşovia,  în  17  Sep¬ 
temvrie  1925. 

Şeful  Bisericii  surori  din  Po¬ 
lonia  e  un  savant  productiv.  Fa¬ 
cultatea  de  teologie  ortodoxă 
dela  Universitatea  „losef  Pil- 
sudskl"  din  Varşovia,  a!  cărei 
decan  este,  constiiue  una  din 
preocupările  Sale  de  căpetenie. 

Biserica  ortodoxă  a  Poloniei, 
inferioară  numeric  celei  romano- 

catolice,  este  alcătuită  din  cre¬ 
dincioşi  de  naţionalitate  ucrai¬ 
neană,  din  ruşi  albi  şi  polonezi. 
Ea  numără  5  dieceze  cu  125 
protopopiate,  circa  1500  parohii, 
peste  2000  biserici  şi  aproxima¬ 
tiv  1700  preoţi. 

Asupra  vizitei  1.  P.  Sf.  Mi¬ 
tropolit  Dionisie  vom  reveni. 

*0-* 

ORGANIZAREA  şi  înzestrarea 
reînfiinţafel  episcopii  ortodoxe 
a  Maramureşului  se  face  cu 
paşi  repezi,  mulţumită  zeloasei 
purtări  de  grijă  a  I.  P.  Sf.  Mi¬ 
tropolii  Visarlon  al  Bucovinei  şi 
Maramureşului  şi  a  excelentelor 
posibilităţi  materiale  ale  eparhiei 
pe  care  o  păstoreşte.  Trei  cate¬ 
drale  ortodoxe  vor  fi  construite 
în  oraşele  Sighet,  Satu-mare  şi 
Baia-mare,  pe  lângă  mai  multe 
biserici  de  sat. 

Intr’o  frumoasă  pastorală  tri¬ 
misă  credincioşilor  noştri  din 
Maramureş,  f.  P.  Sf.  Mitropolit 
Visarion  anunţă  solemn  şi  sincer 
actul  de  dreptate  ce  s’a  făcui 
Ortodoxiei  româneşti :  „Acum  se 
reînfiinţează  episcopia  Maramu¬ 
reşului,  pe  temeiul  unul  trecui 
istoric  de  veacuri,  ca  să  înde¬ 
plinească  în  zilele  noastre,  ce- 
eace  fosta  episcopie  ortodoxă 
dela  Peri,  în  împrejurările  triste 
prin  care  au  trecut  locuitorii 
români  din  ţinutul  Maramure¬ 
şului,  n'a  puful  înfăptui". 

-O* 

PENTRU  „vina"  de-aşi  fi  ro¬ 
stit  —  răspicai,  fără  reticente 
şi  cu  prestigiul  pe  care  i-1  dă 

nu  numai  situaţia  de  înainfestă- 
tăfor  al  Bisericii  oriodoxe  ro¬ 
mâneşti  ci  şi  vibrantul  patriotism 
ce-i  însufleţeşte  cinstitele*i  bă¬ 
trâneţe  —  cuvântul  în  acuta  che¬ 
stiune  evreiască  dela  noi,  I.  P. 
Sf.  Patriarh  Miron  e  judecat  şi 
insultat  de  simbriaşii  „români" 
ai  finantei  iudaice.  Nu-i  nimic. 
Dela  un  capăt  la  altul  ţara  frea¬ 
mătă  alături  de  Patriarhul  no¬ 
stru  şi  de  ceilalfi  uriaşi  îndru¬ 
mători  ai  sufletului  românesc. 

Poate  murdări  noroiul  razele 
ce  vin  din  soare  ? 

-O 

SF.  SINOD  al  Bisericii  orto¬ 
doxe  române  s’a  întrunit  în  se¬ 
siune  extraordinară  Joi  23  Sep¬ 
temvrie  a.  c.,  pentru  a  purcede 
la  examinarea  canonică  a  nou¬ 
lui  Episcop  al  Armatei  şi  a  re¬ 
zolva  anumite  lucrări  curente. 
In  şedinţa  de  Vineri  24  Septem¬ 
vrie  a.  c..  I.  P.  Sf.  Mitropolit 
Nicolae  al  Ardealului  a  citit  co¬ 
municatul  Sf,  Sinod  asupra  lite¬ 
raturii  imorale.  Vom  reveni. 

-O 

CORUL  bărbătesc  al  Reu¬ 
niunii  meseriaşilor  din  Sibiu  şi-a 
prăznuit,  Duminecă  12  Septem¬ 
vrie  a,  c,,  30  de  ani  dela  înte¬ 
meiere.  Serbarea  a  început  în 
Catedrala  mitropolitană,  unde 
corul  meseriaşilor  a  dat  răspun¬ 
surile  la  sf.  Liturgie.  După  bi¬ 
serică,  membrii  corului  s’au 
prezentat  în  corpore  !.  P.  Sf. 
Mitropolit  Nicolae  la  reşedinţa 
mitropolitană  unde,  prin  rostul 
maestrului  Prof.  Prot,  Timoiei 
Povovlci,  au  exprimat  omagiile 
lor  de  recunoştinţă  înaltului  ie¬ 
rarh  şi  şi-au  tălmăcit  bucuria 
pe  care  o  simt  la  acest  popas 
însemnat.  Mişcat  de  această 
caldă  manifestaţie,  I.  P.  Sf.  Mi¬ 


tropolit  Nicolae  a  avut  numai 
cuvinte  de  meritată  laudă  la 
adresa  meseriaşilor  români  din 
Sibiu,  cari  au  înţeles  în  toată 
bună  vremea  să  sfee  sub  ari¬ 
pile  ocrotitoare  ale  sfintei  noa¬ 
stre  Biserici  ortodoxe  şi  i-a  asi¬ 
gurat  de  tot  sprijinul  Său. 

La  agapa  frăţească  ce  s’a 
servit  după  aceea,  au  vorbit 
P.  C.  Prot.  Dr.  Gh.  Proca,  con¬ 
silier  arhiepiscopesc,  Prot.  E. 
Cioran,  preşedintele  reuniunii  şi 
Pr.  Şt.  Morariu,  directorul  şcoa- 
lei  de  cântăreţi  bisericeşti.  Le-a 
mulţumit  tuturor,  arătând  cu  dea- 
mănunful  istoria  şi  activiiaiea 
corului,  dl  Ştefan  Duca,  secre¬ 
tarul  reuniunii. 

însemnăm  cu  bucurie  acest 
eveniment,  căci  reuniunea  me¬ 
seriaşilor  români  —  şi  corul  ei 
—  e  un  corp  profesional  cu 
care  nu  numai  ţara  şi  oraşul  no¬ 
stru  se  mândresc,  ci  şi  Biserica. 

-O* 

PĂRINTELE  Prot.  Lf.-Colo- 
nel  loan  Dăncilă  a  fost  distins 
de  I.  P.  Sf.  Patriarh  Miron  cu 
crucea  de  iconom-sfavrofor. 
Pentru  care  dreaptă  cinstire,  re¬ 
vista  noastră  îi  trimite  entuzi¬ 
aste  felicitări  merituosului  ei  co¬ 
laborator, 

o> 

DUPĂ  cunoscutul  turneu  al 
nunţiului  papal  Andrea  Cassulo, 
romano-catolicii  şi  uniţii  dela 
noi  au  primii  vizita  cardinalului 
Eugen  Tisserant,  secretarul  con¬ 
gregaţiei  bisericilor  orientale, 
care  a  intrat  în  ţară  în  7  Sep¬ 
temvrie  a.  c.  Fireşte,  şi  acest 
prelat  vine...  „întru  numele  Dom¬ 
nului".  Cel  puţin  aşa  spune  — 
şi  crede  —  „Unirea"  blăjană, 
care  vede  în  vizita  lui  „un  semn 
de  sus".  Autentici  Să  ni  se 

permită  o  uşoară  corectură: 
„Domnul"  în  numele  căruia  vine 
cardinalul  Tisserant  nu-î  altul 
decât  episcopul  Romei.  Vizita 
lut  „e  semn  de  sus"  că  iarăşi 
se  urzeşte  ceva... 

*0* 

SITUAŢIA  fostului  preot  losif 
Trifa,  care  a  alunecat  dela  calea 
adevărului  pe  povârnişul  rătă¬ 
cirii  în  împrejurările  cunoscute, 
se  apropie  de  desnodământul  fi¬ 
nal.  Trebue  să  mărturisim  că  în¬ 
delunga  răbdare  a  1.  P.  Sf.  Mitro¬ 
polit  Nicolae  ne  umple  de  admi¬ 
raţie,  iar  „echilibristica"  preo¬ 
tului  caterisit  ne  miră  şi  ne  face 
să  ne  întrebăm  dacă-i  şiret  sau 
numai  iresponsabil?  De  când  se 
tot  pregăteşte  să  se  întoarcă 
„acasă*  —  şi  tot  nu  mai  ajunge. 
Mereu  pune  pe  drumuri  pe  cola¬ 
boratorii  săi  de  odinioară,  rugân- 
du-i  să  mijlocească  pentru  el  la 
Ierarhul  pe  care  l-a  speculat  şi  l-a 
hulit,  mereu  vesteşte  că  se  po- 
căeşte  şi  iot  de  atâtea  ori  îi 
pune  pe  aceşti  oameni,  cărora 
le-a  sfâşiat  inima,  în  penibila 
situaţie  de-a  se  vedea  frămân- 
dându-se  degeaba.  Pentrucă  fo¬ 
stul  preot  Trifa  a  deprins  urâtul 
nărav  de-a  nu-şi  respecta  cu¬ 
vântul  dat.  „Lumina  Satelor"  (nrii 
38  şi  39  a.  c.),  istoriseşte  cu 
deamănuntul  mersul  „tratative¬ 
lor".  Spicuim  câteva : 

Cu  prilejul  înmormântării 
preotului  V.  Ouatu  din  Bucureşti, 
dl  I.  Trifa  l-a  rugat  între  martori 
pe  zelosul  ostaş  dl  I.  Gr.  Oprişan 
să  intervină  la  I.  P.  Sf.  Mitro¬ 
polit  Nicolae  ca  să-l  ierte.  Zis 
şi  făcut.  Dl  Oprişan  l-a  încu- 
noştiin{at  despre  aceasta.  Fostul 
preot  Trifa  i-a  răspuns,  prin  scri¬ 
soare,  că  „nu  poate  răspunde 
la  invitarea  de  pace  pe  care  i-a 


făcut-o"  (?!).  Straşnică  apucă¬ 
tură.  Altfel  nu-i  putem  zice,  căci 
atunci  ar  însemna  să-i  „jicnim" 
pe  fosiul  preot  Trifa,  spunându-i 
că-1...  uituc. 

La  25  Iulie  a.  c.,  cu  prilejul 
unei  adunări  la  Scorţeni — Bacău, 
tinărul  Tit  Trifa,  fiul  preotului 
caterisit,  şi-a  mărturisit  dorinţa 
de-a  se  curma  răsvrătirea  din 
Oaste,  declarând  că  aceeaş  do¬ 
rinţă  o  nutreşte  şi  tatăl  său. 
Preotul  locului,  păr.  Munteanu- 
Muntmarg,  întovărăşit  de  câţiva 
preoţi  moldoveni,  s’a  aşternut 
pe  drumul  Sibiului,  încredinţai 
că  acum  va  putea  să-l  hotă¬ 
rască  pe  dl  Trifa  să  se  pocă- 
iască.  Dupăce  au  fost  primiţi 
cu  toată  dragostea  de  I.  P.  Sf. 
Mitropolii  Nicolae,  fraţii  preoţi 
moldoveni  s’au  dus,  încărcaţi 
de  nădejdi,  la  casa  celui  răs- 
vrătil.  Era  Sâmbătă  seara,  în  11 
Sept.  a.  c.  Acolo,  în  loc  de 
duhul  căinţei,  au  dat  pesle  o 
adunare  de  protest  împotriva 
statutelor  „Oştii  Domnului".  Au 
pertractat  până  către  ziuă.  Fostul 
preot  Trifa  n’a  vrut  să  se  lase 
capacifat  cu  nici  un  chip.  A 
doua  zi,  par.  Munteanu-Munl- 
marg,  a  predicat  şi  a  plâns  — 
şi  am  plâns  şi  noi  cu  el  —  în 
Catedrala  mitropolitană.  Dl  Trifa 
venise  şi  el  la  Sf.  Liturghie,  pro¬ 
babil  ca  să  „cenzureze"  predica 
acestui  preot  care  nu  mat  'înţe¬ 
legea  să  ezite  între  Biserica  lui  şi 
între  un  om.  Simţeam  cum  creşte 
vidul  în  jurul  acestui  om  care  a 
distrus  atâtea  nădejdi  şi  a  tradet 
atâtea  suflete  de  bună  credinţă. 

Ce  va  mai  urma,  nu-i  greu  să 
anticipăm:  îndreptarea  sau  ejf- 
comunicarea  lui.  Una  din  două. 
Autoritatea  bisericească  i-a  dat 
destul  răgaz  să  se  pocăiască. 

